Бош саҳифа МатбуотҲозирги давр матбуотиРустам Мусурмон. Ёниб турар деразам ҳар тун (2009)\nЎзбекистон халқ шоири Александр Файнбергнинг шеърларини бундан ўн йил бурун таҳририят топшириғига биноан таржима қилганман. Эртасига газета саҳифаланадиган кун бўлгани учун бир кечада “Прииск” китобидан бешта шеърни рус тилидан ўзбекчага ўгиришимга тўғри келди. Ноябр эди. Эски ҳовлидаги сўрида қоғозга ёзганларимни чизиб ўчираман, сўзларни пишитишга ҳаракат қиламан… Шу тариқа илк таржимам “Ўзбекистон адабиёти ва санъати” газетасида босилиб чиқди. Ушбу мисралар Александр Файнбергдан мен дастлаб таржима қилган шеърдан:\nҚабристонга бордим, қиш — баҳор эмас,\nШоир шеърияти ўшанда мени маҳлиё этди. Шу-шу Александр Файнбергни мажбурий эмас, ихтиёрий равишда таржима қиладиган бўлдим.\n“Пешонамга битилган бахтим бор экан, — деб ёзади Александр Файнберг. — Мен мустақил Ўзбекистонда яшайман. Ўз умрим давомида миллий камситишни ҳеч қачон ҳис этмаганман.\nАдабиёт йўлида менга ўзбек ёзувчилари жуда кўп бора ёрдам беришди. Бутун ижодим давомида Абдулла Орипов, Эркин Воҳидов ва кўпдан-кўп ёзувчилар, рассомлар, мусиқачилар, бошқа турли касб эгаларининг яхшиликларидан баҳраманд бўлиб келмоқдаман”.\nЎз навбатида, Файнберг ҳам ўзбек адабиётига эҳтироми рамзи сифатида Навоий бобомиз ғазалларини, Асқад Мухтор, Жуманиёз Жабборов, Эркин Воҳидов, Абдулла Орипов, Усмон Азим, Сирожиддин Саййид, Азим Суюн шеърларини рус тилига маҳорат билан тиржима қилди.\nБу катта дўстлик, юксак ижодий ҳамкорликнинг ёрқин намунасидир. Мен устозимиз, Ўзбекистон Қаҳрамони, халқ шоири Абдулла Ориповнинг Файнберг ҳақидаги эътирофини эшитганман: “Ўзбекистонда яшайдиган русийзабон шоирлар орасида Александр Файнбергга тенглашадигани чиққан эмас. Умуман, собиқ иттифоқ доирасидаги рус шеъриятида Александр Файнберг энг юксак мақомлардан бирини эгаллайди. Унинг ижоди Ўзбекистонда ғоят қадрланди. Бироқ ҳали шоир катта рус адабиёти миқёсида муносиб баҳосини олгани йўқ”.\nАбдулла ака Файнбергнинг бир шеърининг мазмунини айтиб юради: мен қинғир-қийшиқ ойнага қараб куламан, йиғлаш учун эса оддий ойнага қараса ҳам бўлаверади… Нақадар теран тешбеҳ!\nУстознинг шу гапидан сўнг мен шоирнинг ўша шеърини топиб таржима қилдим.\nАлександр Файнбергнинг “Ўн бир метрлик жарима тўпи” деган шеъри бор. Унда футбол майдонидаги ўйин, дарвозабон образи ифодаланган. Шеърда дарвоза — Ватан, футбол жамоаси — халқ, дарвозабон — Ватан дахлсизлигини, халқ ғурурини, озодлигини қўриқловчи посбон рамзида тасвирланади. Унда шоирнинг бутун маҳорати бор бўйи билан намоён бўлади.\nДарвозага қулф каби осилдим.\nҲар тепилган тўпга ўқдек отилдим —\nдейди дервозабон. Нўноқ ҳимоячининг хатоси туфайли дарвозага ўн бир метрли жарима тўпи белгиланади. “Тушунмадим нечун ҳимоячимиз бекорга йиқитди “тўққизинчи”ни”, деб ўкинади дарвозабон. Бу футбол ўйинидан репортаж ёки шарҳ эмас, балки жонли тасвирдир. У ҳужумчи билан юзма-юз майдонга, курашга чиқади.\n“Тўққизинчи” билан чиқдим\nУ югуриб келди…\nТўп тепди, оғир!\nОҳ, унинг зарбида бунча қаҳр-ғам!\nМен тўпни осмонга ўйнаб юбордим.\nТемир штангага тегиб қобирғам\nЗафар бурғусидек куйлаб юборди.\nСатрларнинг бўлиниб-бўлиниб ёзилиши, шиддатли оҳанг дарвозабоннинг ҳаракатини кўрсатади. Шеърда дарвозабоннинг руҳий ҳолати, изтироби, орзу ва қувончи маҳорат билан қаламга олинган.\nҲужумчи шуҳрати менга не даркор,\nТоки мана шундай фидойи, мард ва жасур дарвозабон бор экан, ҳеч қандай ҳужумчи ўз мақсадига эриша олмайди. Бу ҳаёт ўйинларида қаҳрли ҳужумчилар, ғирром ҳакамлар, алдаб ўтадиган ўйинчилар эмас, иродаси мустаҳкам посбонлар ғолиб бўлаверади, деган мантиқий хулоса билан тугайди шеър.\n«Булбулнинг хушовоз сайраши ҳаммага бирдек ёқимли эшитилганидек оташнафас шоирларнинг шеъри ҳам дунёнинг барча бурчагида бирдек жаранглайди, ҳаммани ўзига мафтун этади, ҳайратлантиради», деган эди устозлардан бири.\nДемак, шеърият тили санъат ва мусиқа тилидек чегара билмайди.\nАйтмоқчиманки, Александр Файнберг рус тилида ёзса ҳам, уни тушуниш мен учун унчалик қийин бўлмади. Чунки шоир шеърларининг образ ва тимсолларини, руҳини, шакл ва мазмунини тушуниб олиш кифоя. Мен тушунганларимни ўзбек тилида сўзлаб бердим, холос. Бу ноёб меъморий обидани томоша қилиб, уни кўрмаганларга нақши бундай экан, устунларию кошинлари, маҳобати бундай экан, деб таърифлаб беришга ўхшайди. Шу ўринда Александр Файнберг шеърияти мўъжизаларидан, бадиий санъатларидан бир неча мисоллар келтираман ва уларнинг ўзбекча шаклларига диққатингизни жалб этаман.\nИккала таймда ҳам\nзўр қалқон бўлдим.\nҚўл-елкаларимга тоб бераман хўб.\nФутбол — тақдиримсан, сила бошимни.\nКафтларимда ёнда лов этиб олов.\nШамол ҳилпиратиб эркалар тўрни,\nМайсалар устида ўйнар беармон.\n… А мяч по гаревой катился.\nво все табло светился.\nТўп юмалаб кетди четга шошқалоқ.\nТаблода нол ёнди\n«Тўққизинчи»ни мен «биру нол» қилдим.\nШундай қилиб, Александр Файнберг шеърлари ўзбекча сўзлади. Ўзбек тилида «Чиғир» номли китоби нашр этилди («Шарқ» НМАК, Тошкент–2007).\nОна тилимизнинг имкониятлари шунчалик каттаки, у ҳар қандай тилдан таржима қилинаётган асарни ўз кўзгусида қуёш бўлса қуёш, юлдуз бўлса юлдуз қиёфасида акс эттира олади.\n«Адабиёт туфайли ўзгаришим мумкин эканлигини англаганимдан буён мен адабиётдан мени ўзгартиришнинг янги имкониятларини кутаман. Чунки мен ҳали унчалик баркамол эмасман. Адабиёт сабабли ўзим ўзгаришим, онгли равишда яшашим мумкинлигини тушунганимдан сўнг эса, менда адабиёт билан бошқаларни ҳам ўзгартиришим мумкин, деган ишонч пайдо бўлди. Ахир, Клейст, Флобер, Достоевский, Кафка, Фолкнер, Роб-Грийе менинг дунё ҳақидаги тасаввурларимни ўзгартиришди-ку», деб ёзади австриялик ёзувчи Петер Хандке.\nМен ҳам Александр Файнбергнинг шеърларидан янгилик изладим — шоир ўзини ҳам, ўзгаларни ҳам ўзгартиришни истаб ёзган шеърларини таржима қилдим. Александр Файнберг шеъриятининг жанрлари хилма-хил: достон, баллада, шеър, саккизлик, тўртлик, сонет. У ўз сонетларини эркин сонетлар, деб атайди. Бунда у сонет шаклини сақлаб қолади, бироқ асарнинг ифода усули, мазмуни ва руҳида янгилик қилишни, эркин ва озод бўлишни истайди. Шоирнинг «Тил» сонетида ҳам мана шундай янгилик мавжуд:\nДелфинлар отилиб қирғоққа тушди,\nПрезидентимиз Ислом Каримов ўзининг «Юксак маънавият — енгилмас куч» китобида ёшларни юксак маънавиятли, мустаҳкам иродали қилиб тарбиялаш зарурлигини таъкидлаб: «Лекин бировнинг ҳаётига, ён-атрофда содир бўлаётган воқеа-ҳодисаларга бетараф ва бепарво қараб, шунчаки кузатувчи бўлиб яшайдиган одамдан қўрқиш керак», — дейди ва машҳур файласуфлардан бирининг фикрини келтиради: «Душманлардан қўрқма — нари борса, улар сени ўлдириши мумкин. Дўстлардан қўрқма — нари борса, улар сенга хиёнат қилиши мумкин. Бефарқ одамлардан қўрқ — улар сени ўлдирмайди ҳам, сотмайди ҳам, фақат уларнинг жим ва бепарво қараб туриши туфайли ер юзида хиёнат ва қотилликлар содир бўлаверади».\nАлександр Файнберг шеърларида оддий инсоний туйғулардан тортиб, оламшумул муаммоларгача қаламга олинади. У инсоннинг соф, олижаноб туйғуларини асраб қолишга, инсон табиатини ва дунёни инқироздан қутқаришга ундайди. Оламнинг фаровонлиги, инсоннинг бахту саодати у яшаётган жамият тараққиёти билан яхлитдир, деб билади. Бошқалар бахтли бўлса, мен бахтсиз бўлолмайман, бошқалар бахтсиз бўлса, мен бахтли бўлолмайман, дейди. Жамиятнинг барча аъзоларини Ватан тараққиёти йўлида бирдамликка чақиради.\nМени тарк этмайди бировнинг дарди,\nИнсон дунёқарашини ўзгартиришда, уни ўзлигини англашга, онгли равишда яшашга ундашда, ёш авлодни комил инсон қилиб тарбиялашда, маънавиятимизни бойитишда Александр Файнбергдек шоирнинг шеърлари нақадар муҳим.\nМақолани якунлаб турганимда таҳририят телефони жиринглаб қолди. Гўшакни кўтарсам, Файнберг. Тошкентнинг 2200 йиллигига бағишлаб янги асар ёзибди. Мақоламни дарҳол матн терувчига топширдиму янги асар қўлёзмасини олиб келиш учун Александр Файнберг билан учрашувга отландим.\n← Аввалги Аввалги Ҳамиджон Ҳомидий. Олим, мусаввир ва шоир (2009)\nКейинги → Кейинги: Наим Каримов. Чўлпоннинг тиниқ олами (адабиётшунос Баҳодир Каримга жавоб) (2009)


Айрим жойларда момақалдироқ бўлиб, дўл ёғиши мумкин - xabar.uz\nАйрим жойларда момақалдироқ бўлиб, дўл ёғиши...\nАйрим жойларда момақалдироқ бўлиб, дўл ёғиши мумкин\n14.05.2022 08:18 0 1412\nБугун кундуз куни Тошкент, Самарқанд, Жиззах, Сирдарё, Қашқадарё вилоятларида ва Фарғона водийси вилоятларида, кечга томон Сурхондарё вилоятида баъзи жойларда қисқа муддатли ёмғир ёғади, момақалдироқ бўлиши мумкин.\nРеспубликанинг қолган ҳудудларида ёғингарчилик кутилмайди. Баъзи жойларда шамол 15-20 м/с гача кучайиши мумкин. Ҳаво 20-25° гача исийди.\nПойтахтимизда вақти-вақти билан қисқа муддатли ёмғир ёғади, момақалдироқ бўлиши мумкин. Шамол 12-15 м/с гача кучайиши мумкин. Ҳарорат 20-22° бўлади.\nТоғ олди ва тоғли ҳудудларда вақти-вақти билан ёмғир ёғади, баъзи жойларда кучли бўлиши кутилмоқда. Айрим жойларда момақалдироқ бўлиб, дўл ёғиши мумкин. Баъзи жойларда шамол 15-20 м/с гача кучаяди. Ҳаво ҳарорати 10-15° бўлади.\nЖамият 16/05, 12:10


Диёр Имомхўжаев: "Фарғона вилояти ҳокими Юрий Саркисянни "Нефтчи"га маслаҳатчи сифатида таклиф этиш таклифини билдирган" / CHAMPIONAT.asia\n12:23"Ёнаётган" Про-лига. "Андижон тайм" ва ўша Хайрулла Ҳамидов (Бекзод Толибов блоги) 0 12:15Нурмуҳаммад Тошпўлатов: “Муҳими ғалаба қозондик” 0 12:10Ибрагимович "Милан" билан шартномасини узайтириши ёки агентга айланиши мумкин 0 11:47Кьеллини фаолиятини Италиянинг ташқарисида давом эттиришга тайёр 0 11:25Де Лигт "Ювентус" билан шартномасини узайтиришга яқин 1 11:20У нимадан бунчалик хотиржам? Катанец ва Ўзбекистон кўп нарсага қодир — Александр Крестинин билан интервью 6 11:01Погба ёзда "Ювентус"га текинга ўтиши мумкин 3 10:38Милинкович-Савич "Лацио"дан кетса, Италия клубига ўтмайди 1 10:28"Шомуродов "Рома"да футболчи сифатида ўсади". Жаҳон чемпиони Кристиан Заккардо - Тошкент, ўзбек футболи ва юлдузлар ўйини ҳақида 6 10:16"Ювентус" Ди Марияга йилига 7 млн евролик маош таклиф қилади 2 10:00Клопп Мбаппенинг “Ливерпуль”га ўтиш имкониятларини баҳолади 2 09:50Италия чемпионати юлдузларини кутиб олиш маросимидан ГАЛEРEЯ 6 09:40Людовиг Жюли: "Ўзбекистон? Тўғриси ҳозир ҳаяжондаман" 33 09:35Серия А. "Ювентус" - "Лацио" 2:2 0 09:30 АПЛ. "Ньюкасл" - "Арсенал" 2:0 0\nТеглар : Юрий СаркисянДиёр ИмомхўжаевФарғонаЎзПФЛ\n"Нефтчи" мухлислар клуби ЎзПФЛ раҳбари Диёр Имомхўжаев билан онлайн мулоқот ташкил этди. Қарийб 2 соат давом этган мулоқотда мухлислар ўзларини қизиқтирган саволларга жавоб олишга муваффақ бўлдилар.\nТаъкидлаш жоиз, ЎзПФЛ раҳбари мулоқот давомида ҳар бир мухлиснинг саволига батафсил жавоб беришга ҳаракат қилди. Онлайн мулоқот жараёнининг айрим эътиборга молик қисмлари савол-жавоб кўринишида эътиборингизга ҳавола этилмоқда.\n- Диёрбек, аввало, қимматли вақтингизни аямасдан мулоқотимизга ташриф буюрганингиз миннатдорчилик билдирамиз.\n- Ассалому алайкум, таклиф учун ҳаммага раҳмат. Озроқ ишлар билан бўлиб, бироз кеч қолдим. Албатта, ҳамма саволга батафсил жавоб беришга ҳаракат қиламан.\n- Диёрбек, шу бир йиллик шартномаларга қачон барҳам берилади? Очиғи, шу сабаб "кўчманчи" мақомидаги футболчилар сони кўпайиб кетяпти...\n- Бир йиллик шартномалар борасида бизда сўнгги йилларда бир қатор сезиларли даражадаги ишлар олиб бориляпти. Эндиликда қайси клуб бўлишидан қатъий назар бу яхши эмаслигини тушуниб боришяпти. Масалан, АГМК ёки "Пахтакор" клубларининг ЎзПФЛ рўйхатидан ўтказган шартномалари 2-3 йилга мўлжалланган. Биз бу борада Регламентга тегишли тартибда ўзгаришлар киритдик. Масалан, эндиликда Суперлиганинг ҳар бир клуби 10 нафардан ортиқ янги футболчини рўйхатдан ўтказа олмайди. Ёзги трансферлар ойнасида бу рўйхат 2 баробарга қисқаради, яъни клублар 5 нафар янги футболчини рўйхатдан ўтказишлари мумкин. Бу ўзгаришлар аслида футболчиларнинг у жамоадан бу жамоага кўчиб юришларини олдини олиш мақсадида амалга оширилган. Лекин бир нарсани тушуниш лозим, футболчилар билан тузиладиган шартнома муддатларини ЎФА ёки ЎзПФЛ регулятор сифатида бошқармаслиги керак. Бунда футбол клублар шартнома имзоланаётган футболчининг жамоага келажакда ҳам тегадиган фойдаси, сота олиши каби масалаларни ҳам ҳисобга олиши лозим. Бироқ айрим клублар бор, футболчиларни жуда кўп алмаштиради. Ҳатто бош директорини ҳам жуда кўп алмаштирадиган клубларимиз ҳам бор. Мисол учун, "Бухоро" клуби ўтган мавсумда 4 марта бош директорни алмаштирди. Бири кетиб иккинчиси келганида, янги ўзгаришларни амалга ошираверса, бунақада ҳеч қачон ўсиш бўлмайди. Шунингдек, футболчилар билан шартнома имзолаш вақтида бош мураббий вазиятни ҳал этмаслиги керак. Агар бош мураббий алмашса ҳам, клуб билан шартномаси бор футболчи жамоага тегишли бўлиб қолиши керак. Бош мураббий қаерга борса, унинг ортидан эргашиб юриши тўғри эмас деб ўйлайман.\n- Журналистик фаолиятингизда кўтариб чиққан муаммоларингизни қанчаси ҳозирга келиб ҳал этилди деб ҳисоблайсиз?\n- Биз бу борада жуда кўплаб ишларни амалга оширдик. Ҳозирга келиб ўша муаммоларга деярли тўлиқ барҳам бера олдик деб айта оламан. Ҳозир ЎзПФЛда жуда яхши жамоа шаклланган. Биз амалга оширишимиз лозим бўлган сиёсатимизни, нима қилсак, футболимиз тўғри йўлга тушишини кўриб, билиб турган вақтдамиз. Ҳаммаси вақтга боғлиқ. Бу ишларни амалга оширишимиз учун кимлар биландир курашишимиз кераклигини ҳам биламиз. Ҳозирда бизга шу имкониятни тақдим этиб берган мутасаддиларга ўз миннатдорчилигимизни билдирамиз.\n- Юрий Саркисян билан Фарғонада хайрлашув учрашувини ташкил этиш мумкинми?\n- Биз бу борада Фарғона вилояти ҳокими Хайрулло Бозоров билан гаплашганмиз. У кишининг ўзи Юрий Вазгеновични "Нефтчи"га маслаҳатчи сифатида таклиф этиш таклифини билдирган. Балки бу масала шу йилги мавсумда амалга ошиб қолса керак. Лекин бу клубнинг ўз иши, албатта, уларнинг ўзлари бу ишни амалга оширишлари керак.\n- Суперлига жамоалари сонини 16 тага етказиш бўйича фикрингиз қандай?\n- Чемпионат иштирокчилари сонининг ортиши – ўша мамлакат футболини ривожлантиради, деб айтиш нотўғри. Масалан, ҳозир 16 та жамоа қилиб, "Турон" ва “Андижон"ни ортга қайтарсак, Про лигада ким қолади курашадиган? Унда на Про-лига, на Суперлига ривожланади. Биз ўз вақтида вазиятдан келиб чиқиб, 12 талик Суперлига, 12 талик Про лига таклифини бергандик. Бир хил форматда ўтадиган жами 32 турдан иборат лигалар.\nЎз вақтида Нидерландия, Қатар, БАА, Бельгия, Украина давлатларида ҳам 12 та жамоадан иборат чемпионат ташкил қилинган. Бу ўша мамлакатлар чемпионатларининг қизиқарли бўлмай қолишига таъсир кўрсатмаган. Жамоалар сонига эмас, жамоалар сифатига эътибор қаратиб, кейин ўша босқичга чиқишимиз керак. Биз ҳозирги режамиздан келиб чиқиб, балки 2024 йилга келиб 16 талик Суперлига ташкил қилармиз. Агар шунда ҳам 2 та яхши жамоа пайдо бўлса. Яхши жамоанинг шаклланиши жуда қийин жараён. "Турон" ёки "Андижон" каби жамоалар ҳар доим ҳам чиқиб келавермайди. Бизда ҳозир шу каби жамоаларга катта эҳтиёж бор.\n- Ўз вақтида "Соккер клуб" номли муаллифлик кўрсатувингиз орқали келишилган ўйинлар масаласини кўтаргандингиз. Ҳозирги кунда бу муаммога барҳам берилган деб ҳисоблайсизми?\n- Фаолиятимиз мобайнида амалга оширилаётган ишларни архивга кириб, кўриб чиқишингиз мумкин. Қанча ҳакам четлатилди, қайси футболчиларга жазо тайинланди ва ҳоказо. Мен ким қайси ўйинни келишяпти, ким ресторанда ўтириб, нималарни ҳал қиляпти, бу нарсаларни билмайман. Керак бўлса, бунга ақлим ҳам етмайди. Буларнинг ҳаммасини бир киши тартибга сола олмайди, бунинг учун бутун бошли тизим ишлаши керак. Биз ҳозир айни шу тизимни яратиш йўлидамиз.\n- Одил Аҳмедовнинг ЎФА вице-президенти лавозимига тайинланиши ҳақида фикрингиз қандай?\n- Одил Аҳмедов футболни ичидан биладиган инсон. У бежиз мамлакатимизнинг номдор жамоаларида, шунингдек, Хитой ёки Россия чемпионатларида ўйнагани йўқ. Бундан ташқари, бир неча йиллар Ўзбекистон миллий терма жамоаси сардори сифатида футболчиларни майдонга бошлаб тушган. Аҳмедов футболдаги фаолиятини шунчаки тугатиб қўймади, у болалар футболига инвестиция киритишни бошлади. Биламиз, болалар футболида етарлича муаммоларимиз бор. Одил Аҳмедовни вице-президент лавозимига тайинланишига юқорида санаб ўтилган омиллар сабаб бўлди деб ўйлайман.\n- Диёрбек Аброрович, сўнги йилларда Суперлига ва Про лига ўйинлари телевидение орқали намойиш этилаётгани мухлисларни хурсанд этмасдан қолмаяпти. Шунингдек, турли онлайн платформаларда ҳам миллий чемпионатларимиз ўйинлари жонли эфирга олиб чиқилаётгани мухлисларга қўшимча қулайлик яратади. Айтинг-чи, футбол клубларида ҳам ўзлари иштирокидаги ўйинларни ижтимоий тармоқлардаги саҳифалари орқали жонли эфирда намойиш этишлари учун ҳуқуқлари мавжудми?\n- Йўқ, бу ерда трансляция ҳуқуқи телевидение ва ўша онлайн платформанинг ўзида қолади. Фикрингиз, албатта, тўғри, биз қачондир ўша босқичга етиб келамиз. Лекин бир нарсани ҳисобга олиш керак, орамизда клубнинг расмий сайтини эплаб юргиза олмаётган клублар бўлса, сиз қанақа қилиб ундан сифатли жонли эфир кутасиз? Биз, албатта, трасляциялар орқали маблағ топиш устида ишлаяпмиз, бош қотиряпмиз. Ўйлайманки, яқин орада мана шу босқичга ҳам етиб келамиз. ЎзПФЛ 4-февраль санасида ОАВ вакиллари билан учрашув ташкил этади, шу жойда айни масала юзасидан янада кенгроқ маълумот беришни режалаштирганмиз.\n"Ювентус" Ди Марияга йилига 7 млн евролик маош таклиф қилади 2\nСимеоне "Атлетико"дан кетмайди. Клуб ҳеч ким билан алоқага чиқмади, Диегога ҳозир ва келажак учун мураббий сифатида қарашмоқда 0\nИслом Тўхтахўжаев: "Қизилқум"га келиб ўйин сотилиши ҳақида эшитдим" (Интервью) 26\n“Сўғдиёна” охирги дақиқаларда пенальти тепиши керак эди. Россиялик ҳакам - Суперлига 8-турининг баҳсли вазиятлари ҳақида 76


«ПОЙГА» — ДОЛЗАРБ МАВЗУДАГИ ФИЛЬМ - Ўзбекистон овози газетаси\n«ПОЙГА» — ДОЛЗАРБ МАВЗУДАГИ ФИЛЬМ\nАлишер Навоий номидаги кино саройида «Ўзбеккино» Миллий агентлиги буюртмаси асосида режиссёр Абдувоҳид Ғаниев томонидан суратга олинган «Пойга» бадиий фильмининг премьераси бўлиб ўтди.\nКинокартина автомашина бошқараётганда қонун-қоидаларга қатъий амал қилиш, бу борада юз бераётган турли кўнгилсиз воқеаларнинг олдини олиш ҳақида. Мазкур фильм «Обод турмуш йили» Давлат дастурида белгиланган вазифалардан келиб чиққан ҳолда ҳуқуқ-тартибот органлари билан ҳамкорликда суратга олинган.\nФильм воқеалари шундай бошланади: йўл ҳаракати хавфсизлиги ходими Ботир Холматов хизмат қилаётган ҳудудда бир гуруҳ қонунбузарлар ноқонуний пойгалар уюштириш билан шуғулланади. Милиция ходими эса уларни қўлга олиш мақсадида режа ишлаб чиқади. Воқеалар ривожи шу даражада мураккаб тус оладики, бу ишга унинг қизи ҳам аралашиб қолади.\n— Тунда ёш йигит ва қизларимиз турли пойгалар уюштираётгани ҳақида эшитамиз ёки машинанинг баланд овози қулоққа чалинади, — дейди фильм режиссёри Абдувоҳид Ғаниев. — Бунинг оқибатида уларнинг оғир жароҳат олаётгани, ҳаттоки нобуд бўлаётгани ҳам бор гап. Ана шу жиҳатларни ҳисобга олган ҳолда Шоира Ғиёсова билан картина сценарийсини ёздик. Бу жараёнда йўл патруль хизмати ходимлари билан суҳбатлашиб, бу каби жиноятлар ҳақида маълумотлар йиғдик. Кинони суратга олиш жараёнида Ички ишлар вазирлиги ва Андижон вилоят ички ишлар бошқармаси масъул ходимларининг ёрдами катта бўлди.\n— «Пойга» фильмида йўл патруль хизмати ходими ролини ижро этдим, — дейди Ўзбекистонда хизмат кўрсатган артист Матёқуб Матчонов. — Ҳар бир ота-она фарзандини яхши яшаши учун ҳаракат қилади. Керак бўлса, унга қимматбаҳо машина ҳам олиб беради. Аммо уларни доимо назорат қилиб туришимиз кераклигини баъзида унутиб қўямиз. Аччиқ ҳақиқат шундаки, фарзандларимизнинг болалик пайтида кўчада ўйнаб, оёғи ёки қўли шилиниб келган ҳолати билан йўл ҳалокати содир бўлганда орттириладиган жароҳатни мутлақо солиштириб бўлмайди. Афсуски, бундай ҳолатлар ўлим ёки бир умрлик ногиронлик билан тугаши мумкин. Шу сабабли ҳам фильм ҳар биримизни огоҳликка, ҳушёрликка чақиради.\n— Фильмда икки хил образ ижро этдим, — дейди актёр Йигитали Мамажонов. — Бири машинани секин ҳайдайдиган бола, иккинчиси пойгада қатнашадиган «Учар» лақабли қонунбузар. У ота-онасининг қотилидан ўч олиш мақсадида шу йўлга кириб қолади. Охирида ҳуқуқ-тартибот ходимларига қотилни қўлга олинишида ёрдам беради. Кинони кўрган тенгдошларимиз машинани ўйлаб ҳайдаса, турли жиноий тўдаларга қўшилиб қолмаса, биз асосий мақсадимизга эришган бўламиз...\nБаъзан ёшлар машиналарда пойга ўйнаётганига гувоҳ бўламиз. Кимдандир олдин манзилга етиш жонни хатарга қўйишга арзирмикан? Бундай ёшлар уларни уйда ота-онаси, оиласи кутаётганини унутмаслиги керак...


Ўзбекистон - Испания қўшма корхонаси ишчиси пахтада ўлди\nПахта теримига мажбурий сафарбар этилган ҳашарчилар шом қоронғусида пахта топширмоқда\nЖиззах вилоятининг Арнасой туманига пахта теримига сафарбар этилган Чирчиқдаги “МАХАМ-СHIRCHIQ” Ўзбекистон- Испания қўшма корхонасининг 53 ёшли ишчиси Наримон Мустапаев ижарада турган уйида 7 октябрь куни зинадан йиқилиб, уч кундан сўнг касалхонада жон берди. Наримон Мустафоев, Озодлик манбаларига кўра, кечаси ҳожатга чиқаётган пайтда, свет йўқлиги боис иккинчи қаватдаги уйнинг зинасидан йиқилиб кетган.\nЖиззах вилоятининг Арнасой туманига бир ойга пахта теримига сафарбар этилган Чирчиқ шаҳридаги “МАХАМ-СHIRCHIQ” қўшма корхонасининг ишчиси Наримон Мустапаев 10 октябрь куни Арнасой тумани марказий касалхонасида жон берган.\nБу ҳақда Озодликка маълум қилган арнасойлик манбага кўра, 7 октябрь куни электр чироғи ўчган пайт ҳашарчи иккинчи қаватдан тушиб кетган:\n“Тошкентдан келган ҳашарчилар одамларнинг уйини ижарага олиб яшайди. Наримон деган киши ҳам ўша куни маззаси йўқлиги боис пахтага чиқмаган. Кечаси соат 10ларда туалетга чиқмоқчи бўлган. Свет йўқлиги ва қоп-қоронғу бўлгани боис иккинчи қаватнинг "лестницаси"дан мункиб йиқилиб, пастгача думалаб кетган. Бошидан қаттиқ жароҳат олгани боис, ўзига келмай ўлган”, деди арнасойлик манба.\nАрнасой тумани марказий касалхонасининг ўзини таништирмаган шифокорига кўра, Наримон Мустапаев касалхонада жон берган:\n“7 октябрь кечаси олиб келишганди. Биринчи йиқилганда боши билан тушган экан. Жароҳати оғир эди. Уч кун қўлимиздан келган муолажани қилдик, бироқ ўзига келмади ва 10 октябрь куни жони узилди”, деди шифокор.\n53 яшар Наримон Мустапаев “МАХАМ-СHIRCHIQ” Ўзбекистон- Испания қўшма корхонасида слесарь бўлиб ишлаган. Оилали, бир нафар фарзанди бор.\nАрнасой тумани ҳокимлигидан олинган маълумотга кўра, пахта теримига “МАХАМ-СHIRCHIQ” қўшма корхонасининг 500 нафар ишчиси сафарбар этилган.\n“МАХАМ-СHIRCHIQ” корхонаси қишлоқ хўжалиги учун минерал ўғитлар ишлаб чиқаради.\nЎзбекистондаги мажбурий пахта теримидан мамлакатдаги қўшма корхоналарнинг ишчилари ҳам бенасиб қолмаяпти.\n5 октябрь куни GM-Ўзбекистон" автомобиллари учун бутловчи қисмлар ишлаб чиқарадиган Асакадаги ЎзДонгВонКо қўшма корхонасининг 19 ёшли ишчиси Аббосбек Таптиев ҳам пахта теримида вафот этган эди.\nНаримон Мустапаевнинг ўлими билан Озодликка маълум бўлган пахта қурбонлари сони 17 нафарга етди.


Пахтакорликлар финалга чиқди – Yoshlar ovozi\nПахтакорликлар финалга чиқди\nЖиззах вилояти мусиқали драма театрида “Энг намунали сардорлар кенгаши” танловининг ҳудудий босқичи ўтказилди. Унда “Камалак” болалар ташкилоти аъзоларидан шакллантирилган 13 жамоа финалга чиқиш учун кураш олиб борди.\nУчта шартдан иборат беллашувда ўқувчи-ёшлар ўз тенгдошларининг ижтимоий фаоллигини оширишга хизмат қиладиган бир-биридан қизиқарли лойиҳалар тақдимотини ўтказиб, савол-жавоблар асносида топқирлик ва билимдонлигини намойиш этди. Долзарб мавзуларга бағишланган саҳна кўринишлари ҳам йиғилганларни бефарқ қолдирмади.\nҲакамлар ҳайъати ҳар бир жамоанинг чиқишини адолатли баҳолаб борди.\nМуросасиз кечган баҳслар якунига кўра, 3-ўринга ўаллаорол туманидаги 16-умумтаълим мактаби жамоаси сазовор бўлди. 2-ўрин Жиззах шаҳри вакилларига насиб этди. Пахтакор туманидаги 9-мактабда таълим олаётган сардорлар ғолиблик шоҳсупасининг юқори поғонасидан ўрин эгаллади. Энди улар лойиҳанинг республика босқичида вилоят номидан иштирок этади.\nЕчимсиз муаммо йўқ кўп нарса ўзимизга боғлиқ\n“Орзу дарахти” яратилди\n“Дўстлик” лойиҳаси икки халқ бирдамлигини намоён этди\nТашаббус қуйидан чиққани маъқул\n← “Бу тупроқ фақирлар турбати эмас…”\nБаҳор ёмғирлари →


Оммавий хатарлар. Таҳдидлар. Муаммолар. Ечимлар (биринчи мақола) - Fitrat.uz\nБош саҳифа / Bo'limsiz / Оммавий хатарлар. Таҳдидлар. Муаммолар. Ечимлар (биринчи мақола)\nNoyabr 14, 2020\tОммавий хатарлар. Таҳдидлар. Муаммолар. Ечимлар (биринчи мақола)da fikr bildirishni o'chirish 75 Кўришлар\nБугунги глобаллашув даврида миграция жараёнининг жадаллашиши, ахборот алмашинувининг ривожланиши юқори босқичга кўтарилди. Танганинг икки тарафи бўлганидек бу жараён ўзининг ижобий натижалари билан биргаликда салбий жиҳатларини ҳам намоён қилмай қолмади. Ўзига хос баъзи муаммолар ҳам кўриниш бера бошлади. Ушбу мақолада юртимизга таҳдид солиши мумкин бўлган ғоя ва мафкуралар ҳамда улар ортидан келиб чиқадиган муаммоларнинг таҳлили борасида сўз юритамиз.\nЖамият онгига қандай таъсир ўтказилади?\nЖамиятимизга салбий таъсир ўтказиши мумкин бўлган ғоя ва мафкуралар ҳақида сўз юритишдан олдин турли ғоялар инсонлар онгига қандай таъсир ўтказиши, жамият онги учинчи қўл тарафидан қандай усуллар ёрдамида бошқаришга уринилиши ҳақида тўхталиб ўтсак мақсадга мувофиқ бўлади. Зеро, қарши тарафнинг тактика ва услубларини англай олиш ғалабанинг асосий омилидир.\nИнсонларнинг онгини ҳийла-найранг билан бошқаришга уриниш, уларга турли ғояларни пропаганда (муайян ғоя ва назарияларни ёйишга уриниш, тарғибот) қилиш ва психологик таъсир ўтказиш манипуляция деб аталади. «Манипуляция» сўзи лотинча «манус»– қўл (манипулус – кафт, ҳовуч) сўзидан келиб чиққан. Ушбу сўз луғатда қўлда эпчиллик билан бажариладиган фокус ва найрангларга нисбатан қўлланилади.\nСоциологлар манипуляция ҳолатига турли хил таъриф беришган. Хусусан, С. Кара-Мурза ушбу атамага қуйидагича таъриф беради: «Манипуляция – замонавий тилда кўчма маънода ишлатилади ҳамда инсонларга худди оддий буюмлар каби муомала қилишни англатади». (Сергей Кара Мурза, «Манипуляция сознанием. ХXI век», «Алгоритм» 2015, 11 с.)\nЮқоридаги маълумотлар орқали манипуляциянинг маъноси инсонлар онгини кўзбойлоғичлардек ўйнатишга уриниш эканлигини тушунишимиз мумкин. Ушбу сўз фақатгина ёмонлик қилиш, зарар бериш маъносини англатмаслигини ҳам эслатиб ўтишимиз лозим бироқ, манипуляциянинг натижаси салбий бўлади. Чунки, бу орқали инсонларнинг онгини ўзлари хоҳламаган тарафга бурилади, мукаррам инсон зотини оддий предметлар каби ўйин қилишга уринилади. Бу эса инсониятга нисбатан таҳқирлаш ва ҳурматсизликдир.\nЗамонавий психология ва социологиянинг инсонлар учун фойдали ютуқлари бир талай бўлиши билан биргаликда ушбу ютуқлар баъзи кимсалар тарафидан ўзларининг маълум манфаатлари йўлида қўлланилаётгани ҳам ҳеч кимга сир эмас. Бугунги кунда одамларнинг онгини бошқариш, уларнинг онгига ўзлари хоҳламаган ғояларни қандай сингдирилиши борасида ўйлаб чиқилган концепцияларнинг энг машҳури шубҳасиз, «Овертон ойнаси» дир. Ушбу концепция америкалик юрист, жамоат арбоби Ж. Овертон (1960-2003) томонидан ишлаб чиқилган ва номи ҳам унинг хотираси учун қўйилган. Унга кўра, жамиятга умуман бегона бўлган, кескин рад этиладиган турли хил ғоялар уларга аста-секин сингдириб борилади ва бу бир неча босқичда амалга оширилади:\n• Умуман ўйлаб бўлмайдиган даражадаги таъқиқ\n• Радикал равишда рад этилади\n• Ўйлаб кўрса бўлади\n• Асоси бўлиши мумкин, бекор гап эмас\n• Одатий нарса\n• Ростдан ҳам шундай\nДемак, аввалига умуман ўйлаб бўлмайдиган даражадаги ғоя жамият ўртасига ташланади, аста-секинлик билан ёйиб борилади, радикал таъқиқларга учрайди. Айни шу радикал ҳолдаги қаршиликларнинг ўзи кейинги босқич эшигини очиб беради. Кейинги босқичда айни мавзу борасидаги баҳслар кўпаяди, ижтимоий тармоқларда муҳокама қилинади. Кейинчалик бу инсонлар кўзига оддий нарсадек кўрина бошлайди ва охир-оқибат кўпчилик инсонлар ўзларининг онгларига сингдирилган ғояга ишониб, ростдан ҳам шундай эканлигини ўйлай бошлашади. Ушбу босқичлар бир-икки йилда эмас, узоқ муддатда амалга оширилади. Уларни амалга ошишида кўпчилик билиб ёки билмасдан хизмат қилади: ОАВ бу ҳолатни ёритади, радикал тарзда рад этилган воқеалар, конфликтлар ҳақида хабарлар берилади, ижтимоий тармоқларда муҳокама қилинади, ўзини «санъаткор» деб номлайдиган бир тоифа қизиқчи ва шоуменлар айни шу мавзуларни кўтариб чиқади, ижтимоий тармоқларда бу борадаги постлар кўпаяди ҳамда муҳокама қилинади ва ҳоказо.\nҒоялар қандай сингдирилиши ва жамият онги қандай бошқарилиши ҳақида қисман бўлсада билиб олдик. Ҳар қандай дарднинг шифоси бўлганидек, ҳар қандай муаммонинг ҳам ечими бўлади. Аввало, юртимиз ва халқимизга хавф солиши мумкин бўлган, миллатимизни издан чиқариб юборадиган муаммолар ҳақида сўзлашсак. Шундан сўнг жамиятимиз ҳолатидан келиб чиққан ҳолда муаммоларга ечим излашга ҳаракат қиламиз.\nАввалги БУГУН 19:30 ДА ОНЛАЙН СИЙРАТ ОҚШОМИГА МАРҲАБО!\nКейинги Пискент туманидаги «Саид ота» жоме масжидида бунёдкорлик ишлари давом этмоқда


“Ижтимоий фикр” жамоатчилик фикрини ўрганиш маркази томонидан “Фуқароларнинг репродуктив қарашлари, репродуктив саломатлик ва репродуктив ҳуқуқ тўғрисида жамоатчилик фикри” мавзуида ўтказилган сўров натижалари буни яна бир бор тасдиқлади. Айтиш жоизки, юртдошларимизнинг репродуктив саломатлик борасидаги қарашларида ижобий тенденция кузатилмоқда. Аксарият — 77,8 фоиз -фуқароларнинг қайд этишича, оиланинг мазмуни ва бойлиги, бу — фарзандлардир. Сўровда қатнашганларнинг мутлақ кўпчилиги фарзандлари борлигини билдирган ва ҳар еттинчи оила тўрт нафар, ҳар ўнинчи оила беш ва ундан кўп болага эга.\nАҳамиятлиси, тадқиқот аҳоли турли қатлам вакилларининг оилада болалар мақбул сони ҳақидаги фикрларини аниқлаш имконини берди. “Нечта фарзандингиз бўлишини истардингиз ёки истаган бўлар эдингиз?” деган саволга респондентлар кўпроқ учта, камроқ ҳолда тўрт ёки иккита болали бўлиш хоҳишини билдирдилар. Бунда 30 ёшгача бўлганлар оилада бола сони икки нафардан ошмаслигини мақбул ҳисоблаганлар, 30 ёшдан катталар эса кўпроқ уч фарзандли бўлишни хоҳлайдилар. Дарвоқе, шаҳар аҳолиси, асосан, икки-уч боладан иборат оилани, қишлоқ жойларда яшовчилар эса тўрт-беш ва ундан кўпроқ болали оилани шакллантиришга мойил. Умуман, фуқароларнинг 40 фоизи оилада учта фарзандни дунёга келтириш ва улғайтиришни энг мақбул, деб ҳисоблайди. Бундай тенденция охирги пайтда кучаймоқда.\nЮртимизда эрта туғуруқларнинг олдини олиш, оилаларда соғлом турмуш тарзини тарғиб этиш, жамиятнинг тиббий маданиятини юксалтириш бўйича қилинаётган кенг қамровли ишлар фуқароларимиз онгу дунёқарашига сезиларли таъсир кўрсатаётганини таъкидлаш зарур. Бунинг исботини “Ижтимоий фикр” сўрови натижаларида ҳам яққол кўрамиз. Чунончи, тадқиқотда ҳар тўртинчи респондент биринчи туғуруқ учун аёлнинг 20 ёшдан\n25 ёшгача бўлишини мақбул санайди. Айниқса, биринчи туғуруқ учун аёл 22 ёшда бўлиши мақсадга мувофиқ, дейдиган респондентлар сони анча ўсган. Шу билан бирга, сўров иштирокчиларининг 89,3 фоизи туғуруқлар оралиғи камида 2-3 йил ва ундан кўпроқ бўлиши керак, деб ҳисоблайди. Ёш кесимида олиб қараганда, 18 — 25 ёшдагилар ҳамда ўрта ёшдагилар бу оралиқ уч ва ундан кўпроқ йилни ўз ичига олиши кераклигига урғу беради.\nЖамоатчилик фикрича, оилаларимизда навбатдаги фарзандни дунёга келтириш ҳақидаги қарорни эр ва хотин биргаликда қабул қиладилар. Аксарият респондентлар навбатдаги болани дунёга келтириш ҳақидаги масалани ҳал қилишда бўлғуси онанинг (хотиннинг) саломатлигини муҳим омил, деб билади. Фарзандлар туғилишини оиланинг моддий таъминотига боғлиқ ҳисоблайдиганлар эса 2014 йилдагига қараганда беш фоиздан ортиққа камайган.\nЖаҳон статистикаси кўрсатадики, сўнгги ўн йилликларда дунёда аёлларнинг биринчи марта она бўлиш ёши узлуксиз ўсиб бормоқда. Хусусан, 2013 йилда Европа Иттифоқи мамлакатларида яшовчи аёлларнинг 51,2 фоизи 20 — 29 ёшда биринчи фарзандини дунёга келтирган. Бунда биринчи туғуруқнинг ўртача ёши 28,7 йилни ташкил қилади. Айрим ривожланган мамлакатларда 40 ёшдан кейин биринчи фарзандини туққан оналар сони нисбатан кўпдир.\nЛекин мазкур тадқиқот асносида аҳолининг репродуктив саломатликка доир тушунча ва кўникмаларини янада ошириш соҳасида ҳали кўп ишлар қилиниши кераклиги аён бўлди. Бинобарин, репродуктив саломатлик инсоннинг соғлом насл қолдириш фаолиятини англатади. Соғлом авлодларни дунёга келтириш эса инсониятнинг келажак тараққиётини белгилаб беради.\nСўровдан маълум бўлишича, репродуктив саломатлик қоидаларига амал қилишда кўпгина фуқаролар етарли кўникмага эга эмас. Респондентларнинг катта қисми ушбу -тушунчага тўлиқ ва аниқ таъриф бера олмаган. 18-19 ёшдаги фуқароларнинг 76,9 фоизи, 20 — 29 ёшдагиларнинг 63 фоизи “репродуктив саломатлик” тушунчаси билан камроқ танишлар. Бу эса жиддий масаладир.\nҚолаверса, мамлакатнинг кўпчилик аҳолиси учун, уларнинг демографик ва касбий тавсифларидан ҳамда яшаш жойидан қатъи назар, “репродуктив хуқуқ” тушунчаси ҳам мавҳум бўлиб қолмоқда.\nРепродуктив ҳуқуқ, биринчи навбатда, фарзандли бўлиш ҳуқуқини, болали бўлиш ёки бўлмаслик масаласини мустақил ҳал қилиш имкониятини англатади. Сўровда иштирокчиларнинг 51,6 фоизи “репродуктив ҳуқуқ” дейилганда, “болаларнинг туғилишини режалаштириш ҳуқуқи”ни тушунишини билдирган бўлса, 37,6 фоизи бу тушунчани ҳар бир шахснинг тиббий хизматдан фойдаланиш ҳуқуқи билан боғлайди.\nЯна бир эътиборли жиҳати, оилани режалаштириш масаласида фуқароларимизнинг ёндашув ва қарашлари ўзгариб бормоқда. Улар оилада она ва бола саломатлиги ҳамма нарсадан муҳимлигини, туғуруқлар оралиғини сақлаш, болаларнинг келажагини таъминлаш учун моддий ресурсларни мақбул тарзда тақсимлаш зарурлигини тобора чуқур англаб етаётгани қувонарлидир. Жамоатчилик фикрига кўра, жамиятимизда оилани режалаштириш усулларига хайрихоҳлик кучаймоқда.\nМазкур рукндаги бошқа мақолалар: « Битирувчилар учун муносиб таклиф\tҚонуний талаб ва амалий ечим »


Сенатор энг юқори турдаги рак касаллиги Қорақалпоғистонда эканлигини айтди\n08:15 / 19.03.2021\nҚорақалпоғистон тиббиёт институти ректори, сенатор Орал Aтаниязова энг юқори турдаги рак касаллиги Қорақалпоғистонда эканлиги ҳақида гапирди. Унинг қўшимча қилишича, Қорақалпоғистонда лейкознинг даражаси 3 баробар ортиб кетган.\nТиббиёт фанлари доктори сут маҳсулотларининг сифатини билиш учун таҳлил ўтказган. Лаборатория таҳлил натижалари фақат оддий, уйда тайёрланган сутнинг сифатини қониқарли кўрсатган. Туямўйин сув омборидан келадиган ичимлик сувининг ҳам натижалари яхши чиқмаган.\nОрал Aминовна юқоридаги ҳолатларнинг сабабига тўхталиб ўтди. Унинг айтишича, кўпчилик озиқ-овқат маҳсулотларининг сифати талаб даражасида эмас. Экологиянинг оғирлиги ва кескин совуқ, иссиқ об-ҳаво ҳам иммун тизимини ишдан чиқаради.\n«Қорақалпоғистондаги ҳомиладор аёлларнинг 90 фоизида анемия касаллиги бор. Сил касаллиги (туберкулёз) бўйича ҳам Қорақалпоғистон биринчилардан бўлиб турибди», - дейди тиббиёт фанлари доктори, гинеколог Орал Aтаниязова.\nЭслатиб ўтамиз, бундан олдин Орал Aминовна Қорақалпоғистонда оналар ўлими кўпайишига нима сабаб бўлаётгани ҳақида айтиб ўтганди.\nҚорақалпоғистонда дунёдаги энг йирик шамол электр станцияларидан бири қурилади\n22:03 / 06.03.2021\n–18 даража совуқ, қамишли девор ва зоғора нон — Қорақалпоқ овулида бир тун


Раҳмат сенга, коронавирус!.. (Охири) | "Адолат" СДП\nВирус Уханга кириб келиши билан йўқ бўлиб қолган йигит дарддан тузалишим билан яна пайдо бўлдими? Бу қанақаси? Қайтиб қўнғироқ қилмайман. Уни аллақачон қалбимдан қўйиб юборганман. Қалбимда унга нисбатан нафрат бўлмагани қаторида муҳаббат ҳам йўқ. Тўғри, бир пайтлар уни севгандим, аммо кейин ҳаётни сева бошладим ва хозир ғалабадан сармастман. Фенгдж билан муносабатларни қайта бошлолмайман, хозир ақлим ҳам, кўнглим ҳам бошқа туйғулар билан банд. Биз ўшанда айрилдик, тамом, йўлимиз охиригача айро.\nФенгдж кетма кет қўнғироқ қилаверди, охири олишга мажбур бўлдим, балки узр сўрамоқчидир, «Кечирдим» деган гапимдан сўнг тинчиб кетар.\n– Ланфен! Ланфен, қизим!\n– Мен, Фенгджнинг онасиман. Боя сени телевизорда кўрдим. Жуда чиройли гапирдинг, коронавирусни енгганинг билан табрикламоқчийдим.\n– Ҳа, катта раҳмат! Ўзингиз яхшимисиз? Фенгдж қалай?\n– Фенгдж йўқ, Ланфен...\n– Боламнинг умри қисқа экан...\n– Вой, нега? Нима бўлди унга?\n– Бизни ташлаб кетди...\n– У ҳам коронавирусга чалинганмиди?\n– Йўқ, ари чақиб олди. Аллергияси бор эди-ку, болагинам ари заҳрига дош беролмади.\nБу ҳаётни не деб атай? Нега кўз олдимда ўлимларни қаторлаштириб қўйди? Бунча кўп ажалга мени гувоҳ қилмоқда? Энди соғломлигимдан хушнуд бўлиб турганимда Фенгджнинг ўлимидан эсим оғай деди. Сен яшашинг керак эди, Фенгдж! Сен мендан анча аввал ҳаётни севишни билдинг, соғлиғинг қадрига етдинг, уни ҳимоя қилдинг, вирусни яқинингга йўлатмадинг. Сен хато қилмадинг, Фенгдж. Яна айтаман: сендан ҳафа эмасман!\nРеабилитация муддати тугагач, уйга қайтдим. Жавонимда турган Феникс қушининг расмига қараб узоқ ўйга толдим. Фенгдж, Веики, Биюни эслаб, оғир хўрсиндим. Сўнг коронавирусга қарши жангда олд қаторларда туриб курашаётган Пейжи кўз олдимга келди. Уни эслашнинг ўзи кишини руҳлантиради, ҳаётга иштиёқини оширади.\nЭнди уйда ўтиролмайман. Мендек соғлом ва фаол инсон ҳаракатда бўлиши керак. Мамлакатдаги вазият анча енгиллашган: қурбонлар ва дардга чалинганлар камаймоқда, тузалаётганлар эса кўп! Аммо ҳамон Ухан ташқи дунёдан узиб қўйилган, бошқа шаҳарларга чиқиб бўлмайди. Амаллаб, анқонинг уруғига айланган таксиларга осилиб, Нанкинга етиб олдим. Йўл-йўлакай текширувчиларга шифохона хулосасини кўрсатдим. Бир парча қоғозга қараб, уларнинг ҳам чеҳраси ёришди. «Табриклайман, дардни енгибсиз!» дейишди.\nОта-онам мени кўриб бошлари кўкка етди. Аммо яна қайсарлик қилиб, улар билан ҳайрлашдим. Қўлимда – Биюнинг сўнгги санъат асари, иситма аралаш яратилган шоҳ асар. Уни Фенгджнинг онасига бериб қайтаман. Шунда кўнглим жойига тушади.\nСиан. Ўша уй, ўша деразани тақиллатдим.\n– Ланфен! – аёл деразани очди.\n– Ёпинг, ёпинг! – дедим мен – Хозир сизга қўнғироқ қиламан.\n– Тинчмисан, қизим?\n– Ҳа. Фенгджнинг омонати бор эди. Бу сизга ўғлингизни эслатиб туради. Мана, шу ерда қолдираман. Кетганимдан кейин ойнани очиб олволарсиз. Айтганча, асарнинг чалалигига аҳамият берманг, бу она ва бола ўртасидаги меҳр ришталари поён билмаслигини англатади.\n– Раҳмат, Ланфен! Ўғлимни кўргандек бўлдим. У сени жуда севарди.\n– Ўзингизни эхтиёт қилинг! Хайр!\nСиандан Нанкинга элтувчи поездга миндим. Руҳим енгил, кайфиятим яхши. Сумкамдан китоб чиқариб, саҳифаларига шўнғиб кетдим.\n– Транспортда китоб ўқиш кўзга зарар.\nОвозни эшитдим-у сапчиб тушдим. Йигит ҳам буни яққол сезди.\n– Узр, шунчаки ҳазиллашгандим. Бунчалик чўчитиб юбораман, деб ўйламагандим.\n– Ҳеч қиси йўқ.\n– Асардаги воқеаларга қаттиқ киришиб кетгансиз чоғи?\n– Йўқ, қаерданлигимни айтмай қўяқолай. Қўрқиб кетасиз.\n– Демак, Уханликсиз! – йигит қотиб-қотиб кулди.\n– Боринг, поездни тўхтатиб, тушиб қолинг.\n– Йўқ, олдингиздан қилт этмайман.\n– Яқинда коронавирусни бошдан кечирдим. Эндиям поездни тўхтатмайсизми?\n– Ниқобингиз бор экан-ку – у яна ҳаҳолаб кулди.\n– Рост айтяпман, яқинда шифохонадан чиқдим. Кўнглингизга келса, бошқа ўриндиққа ўтинг.\n– Шифохонадан қочиб чиқмагандирсиз ҳар ҳолда?\n– Коронавирусни қочирдим.\n– Боплабсиз! Шошманг, жонли эфирда чиққан қиз сизми? Машҳур бўлиб кетдингиз-ку, Ланфен!\n– Исмимниям эслаб қолдингизми?\n– Албатта! Танишиб қўяйлик, ҳеч ким танимайдиган Эйгуо!\n– Танишганимдан хурсандман. Нанкинликмисиз?\n– Йўқ, Сианликман. Нанкинга иш билан кетяпман.\nҲамроҳимнинг қўл телефони жиринглаб қолди. Гаплашиш учун ўрнидан туриб нари кетди. Менинг эса қорним очганди, ўзи охирги пайтлар иштаҳам карнай. Чўнтагимдан шоколад чиқардим, шеригим қайтгунча тез еб олишим керак, йўқса ҳижолат чекаман. Шу жойида ишкал чиқардим. Ниқобимни шошиб туширганимда боғлагичи узилиб кетди. Сумкамни титдим, бошқа ниқобим йўқ. Оббо, энди нима қилдим?\n– Узр, Эйгуо! Ортиқ сизга суҳбатдош бўлолмайман. Орқага ўтаман.\n– Ниқобим бойлагичи узилиб кетди. Эҳтиёт шарт хавфсизликни таъминлаганимиз маъқул.\n– Йўқ, ўтиринг, суҳбатни давом эттирайлик. Гўзаллигингизни ортиқ ниқоблар остига яширманг.\nНанкингача бирга келдик. Энди ота-онам мени қўйворишмайди, бирор муддат шу ерда қоламан. Эйгуо бир неча марта бизникида меҳмон бўлди. Ҳар гал «Илтимос, ҳеч бўлмаса менинг олдимда ниқобсиз ўтиргин», дейди. Ўзи ҳам ниқоблар билан чиқишолмас экан. У билан яхши дўстлашиб олдик.\nТўрт кун Эйгуодан ҳеч қандай хабар бўлмади. На келади, на қўнғироқ қилади. Бешинчи куни учрашувга чақирди. Ноодатий тарзда юзида ниқоб бор эди.\n– Эйгуо, тузукмисан, дўстим?\n– Йўқ, касалман, Ланфен...\n– Касалман, дедим-ку. Сени деб...\n– Мени деб? Коронавирусми?\nЭйгуо бошини қуйи солди. Мен бақириб йиғлаб юбордим. Нега ахир? Нега? Яна хато қилдим-а! Сабоқ чиқаролмадим, мана энди мени деб...\n– Йўқ, Ланфен, бу бошқа касал.\n– Бошқа? Нима экан?\n– Ишқ дарди. Мени ишқ дардига йўлиқтирдинг, сени севаман, Ланфен!\nБу қилиғи учун Эйгуога дакки бердим. Уни Сианга жўнатган куним кўзимга уйқу инмади. Охирги пайтлар ҳаётимда бўлиб ўтган воқеалардан таъсирландим. Бир хулосага келдимки, бу касалга бежиз чалинмаганман, ортида катта ҳикмат яширин. Балки бу вирусни тақдир бир мен учун яратгандир. Чин ва соҳта муҳаббатни ажрата олишим учун, ҳаётда ўз ожизлигим ва кучимни кўзгуга солиш учун имтихондир буларнинг бари.\nЭнди бу дардга муносабатим тамоман ўзгарди. Аввалига мен мазаҳ қилган, сўнг нафратланган, кейинроқ қабул қилган, бир зум таслим бўлган ва ниҳоят мен енгган коронавирус, бугун сендан миннатдорман! Менга мактаб бўлдинг, ҳаётимни хатолардан асрадинг, сабримни юксалтирдинг, иродамни чахладинг. Раҳмат сенга, коронавирус!..


От кишнаган оқшом (қисса) 23-қисм – mulkdor.com\nJune 23 2019, 02:06 АдабиётКитобларКутубхона\nЙўқ, биродарлар, адолат ерда! Оёқларимиз остида! Адолат тупроққа қоришиб ётибди!\nАдолатни ким бундайин хор қилаяпти? Биз — ўзимиз! Мен, сиз, Файзулла чавандоз, Ҳамдам чавандоз! Ана, улар қочиб кетди! Шу-да, адолат жафо чекаётганда қочамиз! Адолатдан юз ўгирамиз! Кўриб, кўрмасликка оламиз!\nБир имонсиз адолатни бўғса, йўлимизни чап соламиз. Ёмондан қоч-да қутул, ё, тон-да қутул, деймиз. Ёмон билан тенг бўлмайин, деймиз. Ўзимизни билмаганга олиб ўтирамиз. Тилимизни тишлаймиз. Обрўйимиз кетиб қолишидан, ё, амалимиздан айрилиб қолишдан қўрқамиз.\nЎзимизга ғаним орттиришдан қўрқамиз. Қўй-қўя бер, тўғри гап туққанингга ёқмайди, дея қўл силтаймиз.\n— Нимага энди бари нимани худога соласизлар?! Ўзларингиз одам бўлиб нима қилиб\nюрибсизлар?! Худо бўлса, шундай имонсизлик бўлармиди!


15:51 / 03.03.2019 | Ганс | 2403\nАссалому алайкум! Бир ҳадисда ўқиган эдим. Пайғамбар алайҳиссаломга одамлар шундай дейишган экан:"Ё расулуллох бизга бир қавм гўшт олиб келди, лекин биз унда Аллоҳ зикр қилинганми ёки йўқ билмаймиз" дейишди. Шунда расулуллох "сиз бисмиллаҳ деб еяверинг" дептилар. Шунга биз товуқ гўштини у лентада сўйилганми ёки қўлдами билмасдан “бисмиллаҳ” деб еяверсак бўладими?\n- Ва алайкум ассалом! Бўлмайди. Ҳадисда келган гап янги мусулмон бўлган қавм ҳақида эди. Улар эсида йўқ ҳолатда айтмаган бўлишлари мумкин бўлгани учун Расулуллоҳ соллаллоҳу алайҳи васаллам шундай деганлар. Чунки улар шариатни барча амалларини ҳали ҳаётларида тўлиқ тадбиқ қилиб улгурмаган ва янги намоз ўқишни бошлаган кишилар каби эдилар. Ҳозирги кунда сўйилаётган нарсалари эса имконияти бўлатуриб қасддан қилмаётганларнинг ишидир. Улар билан буларнинг ўртасида катта фарқ бор. Мусулмон киши “Бисмиллаҳ”ни айтаман деб эсида йўқ айтмасдан адашиб сўйиб юборса, уни гўштини ейилади. Қасддан айтмаса ейилмайди. "Кифоя" китобида қуйидагича келади:\nСўювчи мусулмон ёки китобий бўлиши шарт. Агар аёл киши, мажнун, ақлини таниган ёш бола, хатна қилинмаган ва соқов бўлса ҳам. Аммо китоби йўқ, муртад ва «Бисмиллаҳ»ни қасддан тарк қилувчи бўлмайди.\nАгар тасмия айтишни эсидан чиқарса, сўйиши тўғри бўлаверади. Агар Аллоҳнинг исмига бошқанинг исми қўшилиб, «Бисмиллаҳи ва бисми фулон», дейилса, ҳаром бўлади. Агар қўшмасдан, кетма-кет айтса, макруҳ бўлади. Мисол учун, «Бисмиллаҳи, эй Аллоҳим, фалончидан қабул эт», деса. Агар ётқизишдан олдин ёки «Бисмиллаҳ»ни айтишдан олдин дуо қилишга ўхшаб, ҳам суратда, ҳам маънода ажратса, ҳалол бўлади. Валлоҳу аълам!\nХаром пулга китоб ўқиш\nҳар хил таомлар


"Суд ҳокимдан 4,7 миллион сўм ҳаққимни ундириб бериш ҳақида қарор чиқарди, лекин ҳоким бергиси келмаяпти”\n07 май 2021, Тошкент вақти: 17:12\nСурхондарё вилоят, Ангор туманидан OzodMikrofon га арз қилган собиқ маҳалла котиби Эркин Гаппаровнинг шикоят қилишича, унинг туман ҳокимидан 4 миллион 700 минг сўм товон пулини ундириш ҳақидаги суд қарорини МИБ олти ойдан буён пайсалга солиб келмоқда.\nСуд ҳокимдан 4,7 миллион сўм ҳаққимни ундириб бериш ҳақида қарор чиқарди, лекин ҳоким бергиси келмаяпти”\n“Ангор туман ҳокими мени 2019 йил 30 май куни шахсий ғараз сабаб ноқонуний ишдан бўшатди. Фуқаролик ишлари бўйича Шеробод туманлараро судига килган даъво аризам қаноатлантирилди ва мени ишга тиклансин деб қарор чиқарди.\nФИБ вилоят апелляция судлов ҳайъати ҳам биринчи инстанция суднинг қарорини тўлдириш йули билан ўзгартиришсиз қолдирди. Ижрони таъминлаш мажбурий ижро Ангор туман бўлимига юклатилди.\nМана олти ойки Ангор туман ҳокимининг ноқонуний ҳаракати учун судма-суд, идорама-идора юрибман.\nСурхондарё вилоят ҳокимлиги, вилоят прократураси ҳам қонун бузилиш ҳолатларни билатуриб кўз юмиб келмоқда.\nМажбурий ижро бюроси ўз ишига совуққонлик билан қараб ижрони таъминлаб бермаяпди.\nАдолат социал-демократик партияси хам қонун устуворлигини таъминлаш асосий мақсадимиз деб матбуотда бонг урмоқда. Сайлов олди дастурида ҳам қонун устуворлигини таъминлаймиз, қонунлар ҳамма учун тенг деб айтмоқда. Бу партияга ҳам мурожаат қилгандим, афсус ҳамма ваъдалари фақат пуч гап эканлигига амин бўлдим"\n“Шўртаннефтгаз” тадбиркорликка тўсиқ бўлиб, икки гектар экинимни қуритиб ташлади”


Мирзиёев Тошкент вилоятида саноатни ривожлантириш бўйича йиғилиш ўтказди | Qalampir.uz\nМирзиёев Тошкент вилоятида саноатни ривожлантириш бўйича йиғилиш ўтказди\nЖамият\t10 Август 20:52 3468\nБугун, 10 август куни Президент Шавкат Мирзиёев Тошкент вилоятида саноатни ривожлантириш масалалари бўйича йиғилиш ўтказди.\nЖорий йилнинг биринчи ярмида вилоятда қарийб 7 триллион 700 миллиард сўмлик маҳсулотлар тайёрланиб, ўсиш 4,6 фоизни ташкил этган. Лекин бу мамлакатдаги ўртача кўрсаткичдан паст. Шу боис, йил якунигача жами 18 триллион сўмлик товарлар ишлаб чиқариб, йиллик 8,5 фоиз ўсишга эришиш мўлжалланган.\nЗангиота саноат маркази лойиҳасини алоҳида айтиб ўтиш мумкин. 116 гектар майдонда барпо этиладиган ушбу саноат ҳудудида 165 та лойиҳани жойлаштириш мўлжалланган. Уларнинг самарасида 12 мингта иш ўрни яратиш, 48 миллион долларлик экспорт қилиш ва 9 миллион долларлик импорт ўрнини тўлдириш ҳисоб-китоб қилинган.Ангрен шаҳрида корхоналар сони нисбатан кам – 577 та бўлса-да, уларнинг салоҳияти юқори. Шаҳарнинг Тошкент вилояти саноат ҳажмидаги улуши 28 фоиз. Жорий йилнинг 6 ойида у ерда 2 триллион сўмликдан зиёд маҳсулотлар тайёрланган. Иккинчи ярим йилликда яна 15 та лойиҳа ишга туширилади.\nДавлат раҳбари Тошкент вилоятида имкониятлардан тўғри фойдаланилмаётганини қайд этиб, саноат тармоқларида янги лойиҳаларни кўпайтириш, қўшилган қийматли маҳсулотлар ишлаб чиқариш муҳимлигини таъкидлади. Йил якуни билан ҳудудий саноат ҳажмини 40 фоизга ошириш вазифаси қўйилди.\n20 Октябрь 09:08 35127\n20 Октябрь 08:58 27684\n21 Октябрь 10:51 21166\n19 Октябрь 13:02 20776\n20 Октябрь 21:18 18559


Бепул намойишлар, кўргазмалар ва телевизион премьералар – «Ўзбеккино» 8 март муносабати билан акция эълон қилади - EFFECT.UZ\n8 март – Халқаро хотин-қизлар куни муносабати билан “Ўзбеккино” Миллий агентлиги бир қатор премьера ва бепул намойишларни режалаштирган.\nХусусан, Ўзбекистон ва Татаристон киноижодкорлари ҳамкорлигида Рашид Маликов ва Ильфат Камалеев томонидан суратга олинган “Сумбул” фильми 6 март кунидан бошлаб катта экранларда намойиш этилади. Фильмни 7-9 март кунлари кинотеатрларда юртимиз хотин-қизлари бепул томоша қилишлари мумкин.\n8 март куни режиссёр Аюб Шаҳобиддинов томонидан суратга олинган “Рангсиз тушлар” фильмининг юртимиз телеканалларида миллий телевизион премьерасини ўтказилади. Фильм бир қатор нуфузли халқаро кинофестивалларда иштирок этган. Бангладешда ўтказилган фестивалда “Энг яхши сценарий” номинация бўйича ғолиб бўлган.\nШунингдек, байрам кунлари сўнгги 10 йилликда “Ўзбеккино” Миллий агентлиги буюртмасига биноан суратга олинган 10дан ортиқ фильмларнинг телевизион намойиши ҳам бўлади. Улар қаторидан “Паризод”, “Кечиккан ҳаёт”, “Опа”, “Сарвқомат дилбарим”, “Иссиқ нон”, “Саид билан Саида”, “Тенгиз” каби бадиий фильмлар ва “Оксана Чусовитина”, “Лола Муродова” каби ҳужжатли фильмлар ҳам ўрин олган.\nБундан ташқари, Россия давлат фильм фондидан ноёб негативлари қайтарилган “Келинлар қўзғолони” фильмининг ҳам илк телевизион намойиши бўлиб ўтади.\n5-11 март кунлари эса Агентлик билан ҳамкорликда Ёшлар ижод саройида таниқли ўзбек рассоми, академик, Ўзбекистонда хизмат кўрсатган санъат арбоби Бахтиёр Назаровнинг аёлларга бағишланган “Аёл мадҳияси” номли кўргазмаси ўтказилади.\nЖинсини ўзгартирган аскар ўлик ҳолда топилди\nTeglar:Аёл мадҳияси, Рангсиз тушлар, Ўзбеккино МА\nРасул Кушербаев эътироф этилди


8 Апрель 11:33\nNUR-SULTAN. Kazinform – Бразилияда бир суткада рекорд даражадаги ҳолат - 4 мингдан ортиқ одам вафот этган. Бу ҳақда Kazinform ВВСга асосланиб хабар беради.\nНур-Султанда ва Алматининг савдо марказларида вакцинация қачон бошланади Коронавирус: Турли хил вакцина билан эмланиш мумкинми QazCovid-in вакцинаси: 15 апрель куни клиник синовнинг учинчи босқичи 50% га якунланади\nЖон Хопкинс университети маълумотларига кўра, дунёда 132,5 млн киши коронавирус билан касалланган, 2,8 миллиондан ортиғи вафот этган.\nЖаҳондаги энг даҳшатли эпидемиологик ҳолат ҳозирги кунда Бразилияда кузатилмоқда, бу ерда ўтган бир кун давомида 4 мингдан ортиқ одам вафот этган. Бу бутун пандемиядаги рекорд даража.\nШифокорларнинг айтишича, кўплаб шифохоналарда одамлар ёрдам кутмасдан вафот этяпти. Ходимлар улгурмаяпти, шунингдек жойлар этарли эмас. Мамлакатдаги Covid-19 қурбонларининг умумий сони деярли 337 мингга етди, бу дунёда бўйича АҚШдан кейин иккинчи ўринда туради.\nБироқ, Бразилия Президенти Жаир Болсонару вирусни чеклаш ва бошқа ҳар қандай чораларга қарши чиқишда давом этмоқда. Унинг фикрига кўра, иқтисодиётга етказилган зарар мамлакатга пандемия зараридан ҳам ёмонроқ таъсир қилади. Болсонару шунингдек, маҳаллий ҳукумат томонидан бир нечта штатларда қўлланилган чеклов чораларини бекор қилишга ҳаракат қилмоқда.


14:45 / 31.12.2019 3286 pdf Ўқиш режими + -\nҚуръоннинг жамланишида оятларнинг тартиби Набий соллаллоҳу алайҳи васалламнинг ишораларига мувофиқ ва Аллоҳ таолонинг тавқифи – белгилаб беришига асосан бўлган. «Тавқиф» сўзи бизнинг тилимизда «юқоридан тасдиқланган» деган маънони англатади. Яъни Қуръони Карим оятларининг тартиби Аллоҳ таолонинг Ўзи тарафидан белгилаб, тайин қилиб берилган. Бу ишда бандаларнинг ҳеч қандай дахли йўқдир.\nҲар бир сурадаги оятларнинг ўрни ва басмалаларни сураларнинг бошига қўйиш тартиби шаксиз ва хилофсиз, тавқифийдир. Шунинг учун унга хилоф қилиш жоиз эмас.\nҚуръони Карим оятлари тартиби тавқифий эканининг далили қуйидаги ривоятда келган.\n«Ибн Зубайр деди: «Усмонга: «Сизлардан вафот этиб, жуфтларини қолдирганларнинг…»ни бошқа оят насх қилган. Нимага уни ёзасан ёки тарк қиласан?» дедим. «Эй биродаримнинг ўғли, ундан ҳеч нарсани ўз ўрнидан ўзгартирмайман», деди».\nДемак, Усмон розияллоҳу анҳу оятларнинг ўрнини ўзгартиришга журъат қилмаганлар. Гарчи оятнинг насх қилингани собит бўлиб турса ҳам, уни олиб ташламаганлар. Чунки у киши ўзларида ҳам, бошқаларда ҳам Қуръон оятларининг тартибига аралашиш ҳуқуқи йўқлигини яхши билар эдилар. Жаброил алайҳиссалом Расулуллоҳ соллаллоҳу алайҳи васалламга оятларнинг тартибини Аллоҳнинг амрига мувофиқ айтганлар. Расулуллоҳ соллаллоҳу алайҳи васаллам ўз даврларида ваҳий котибларига ушбу тавқифий илмни етказганлар.\nИмом Аҳмад Усмон ибн Абул Оссдан ривоят қилади:\n«Расулуллоҳ соллаллоҳу алайҳи васалламнинг ҳузурларида ўтирган эдим. Тўсатдан у зот кўзларини юқорига қаратиб, сўнгра тўғриладилар-да, кейин бундай дедилар:\n«Менга Жаброил келиб, мана бу оятни сурадаги мана бу ўринга қўйишимни буюрди: «Албатта, Аллоҳ адолатга, яхшилик қилишга, яқин қариндошга (ҳақини) беришга амр этур ва фаҳшдан, мункардан ҳамда тажовузкорликдан қайтарур. У сизларга ваъз қилур. Шоядки, эслатма олсангиз».\nҲадис китобларида Расулуллоҳ соллаллоҳу алайҳи васалламнинг ваҳий котибларига Қуръонни имло қилиб, сўнгра уларга оятлар тартибини кўрсатиб берганларини тасвирлайдиган кўплаб ҳадислар мавжуддир. Набий соллаллоҳу алайҳи васаллам бир неча сураларни оятлари тартиби билан намозда ёки жума хутбаларида кўпчилик саҳобалар гувоҳлигида ўқиганлар. Мана шу ҳолат оятларнинг тартиби тавқифий эканига очиқ-ойдин далилдир.\nСаҳобалардан бирор киши оятларнинг Набий соллаллоҳу алайҳи васаллам белгилаб берган тартибига хилоф қилмаган. Ҳатто бу масала мутавотир даражасига етган.\n11:30 / 31.12.2019 1462\nМузорабанинг тури ва шартлари\n17:45 / 31.12.2019 2253\n1952 05:00 / 23.01.2017\n2834 13:30 / 17.03.2020\n2102 19:05 / 03.12.2019


НАМАНГАН – “Вилоят раҳбарлари президентнинг гапини рўкач қилиб, бинойидек бозорни бузмоқда”\nЧОРТОҚ. “Наманган вилояти Чортоқ деҳқон бозори тадбиркорлари номидан мактуб йўлламоқдамиз. Бизни туман ҳокими қарори билан хусусий бозорга ҳайдашмоқда. Ҳолбуки, деҳқон бозори шароити яхши. Қолаверса, бу ерда ишлаб кўплаб мижоз ҳам орттирганмиз. Бизни мажбуран кўчирмасликларини сўраб, Чортоқ тумани ҳокимига мурожаат қилдик. Лекин ижобий жавоб олмадик.\nЯқинда вилоят ҳокими келиб, тадбиркорларга “Шайтоннинг инидан чиқинглар. Шунча фойда қилганингиз етар, энди бозор бузилади”, деди. Бозорни “шайтоннинг ини”, деб атаган ҳоким тадбиркорларнинг хусусий мулки нима бўлади деган масалада тайинли жавоб бермади.\nБозорда 100 дан ортиқ дўконнинг кадастр ҳужжати бор. Кадастр ҳужжати йўқлар 200 га боради. Раҳбарлар ҳужжати бор дўконларни ҳам товон пулисиз, бузиб ташламоқчи. Бунинг учун қонуний асос ҳам йўқ. Раҳбарлар фақат президентнинг “Чортоқни экошаҳар қиламиз”, деган гапини рўкач қилмоқда. Президент шундай деган бўлса дегандир, аммо у “Ишлаб турган бозорни бузиб ташла, оиласини боқаётган юзлаб тадбиркорларни қон қақшат!” деб кўрсатма бермагандир.\nБозор кўчирилса, минглаб одам ишсиз қолади. Аслида, туманнинг асосий аҳолиси бозордан тирикчилик қилади. Мустақил бўлганимиздан буён, кейинги 25 йилда туманда тайинли иш ўрни яратилмади. Аксинча, ишлаб турган пахта заводи, нефть базаси бошқа туманларга бериб юборилди.\nРеспублика раҳбарлари Чортоқдаги қонунсизликка эътибор қаратади, деган умиддамиз”.\n(Бу хабар Озодликка 2 апрель куни келган.)


Бирлашган Араб Амирлигида араб мамлакатларидаги биринчи атом электростанцияси ишга тушибди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n16:03 - Бирлашган Араб Амирлигида араб мамлакатларидаги биринчи атом электростанцияси ишга тушибди\nБААда араб мамлакатларидаги биринчи АЭС ишга тушгани ҳақида Gulf News нашри хабар берди.\n"Бугун Абу-Даби амирлигида араб дунёсидаги биринчи “Барака” АЭСи ядров реактори фойдаланишга топширилганини эълон қиламиз", - деб ёзибди БАА вице-президенти ва бош вазири, Дубай амирлиги шайхи Муҳаммад бин Рашид ол-Мақтум ўз твиттерида.\nМазкур атом электр станцияси умумий қуввати 5,6 мегваттга тенг бўлган тўртта энергоблокдан иборат. Қиймати 25 миллиард долларга тенг бўлган АЭС қурилиши 2011 йилда бошланган, у 2017 йилдан электр энергияси ишлаб чиқаришни бошлаши кутилган экан, аммо бугун ишга тушибди.


realme GT 2 Pro'нинг рендерлари эълон қилинди - Terabayt.Uz\nБугун realme асосчиси ва бош директори Скай Ли бренднинг янги флагман смартфони GT 2 Pro деб номланишини тасдиқлади. Қурилма realme компаниясининг ҳозирги кундаги энг премиум флагмани сифатида тасвирланган ва бутун дунё бўйлаб сотувга чиқарилади.\nOnLeaks инсайдери эса смартфоннинг рендерларини тақдим этди. Смартфон дизайни аввалги реалме GT ва GT Neo2 қурилмалариникидан анча фарқ қилади. Камералар модули горизонталь ҳолатда жойлашади ва корпусдан анча бўртиб чиқиб туради.\nКамера модули иккита 50МП камера ва битта 8МП камерадан ташкил топган. Учала камера Ricoh компанияси томонидан ишлаб чиқилган GR линзаларига эга бўлиб, ушбу линзалар ёруғлик қаршилигини камайтиришга иқтисослашган.\nСмартфоннинг корпуси металдан ишланади ҳамда унга Snapdragon 8 Gen1 чипи ўрнатилади. Аввалроқ ушбу қурилма AnTuTu'да бир миллиондан ортиқ балл тўплашга муваффақ бўлган эди.\nМаълумотларга кўра, GT 2 Pro смартфонига 6.51 дюймли FHD+ AMOLED дисплейи ўрнатилади. Дисплей, ўз навбатида, 120Hz экран янгиланиш частотасини қўллаб-қувватлайди. Шунингдек, қурилма LPDDR5 ва UFS 3.1 хотира турлари ҳамда 125 ватт қувватлаш технологиясига эга бўлади.\nСмартфон Android 12 операцион тизимига асосланган realme UI 3.0 график қобиғида ишлайди.


Пентагон ва Украина мудофаа вазирлиги ҳамкорлик ҳақида келишувни имзолади\n22:37 / 08.09.2016\nПентагон раҳбари Эштон Картер ва Украина мудофаа вазири Степан Полторак 8 сентябрда Лондонда икки томонлама ҳамкорлик концепциясини имзолашди. Бу ҳақда Пентагон матбуот хизмати маълум қилди.\n"Ҳужжат Украина армияси мудофаа қобилиятини ошириш, мудофаа ислоҳотларини илгари суриш ва техник мудофаа соҳасидаги ҳамкорликни ошириш учун АҚШ ва Украина ҳамкорлиги асосини таъминлайди", дейилмоқда хабарда.\nПентагонда АҚШ 2014 йилдан бери Украинага хавфсизлик соҳасини қўллаб-қувватлаш сифатида, жумладан ўқув дастурлари ва маслаҳат саъй-ҳаракатларлари учун 600 млн доллардан кўпроқ маблағ ажратгани таъкидлаб ўтилди.\nУкраина Пентагон ҳамкорлик


"Шайх Зайниддин" жоме масжидида Қурбон ҳайити намози эртага 24 сентябр пайшанба куни соат 06:30 да ўқилади. Масжидга келувчи намозхонлар учун ҳайит намозининг ўқилиш тартиби билан таништирамиз.\nҲайит намозини ўқиш тартиби қуйидагича: ҳайит намози ўқишга ният қилиб, такбири таҳрима айтилиб, қулоқ қоқилади. Сўнгра қўллар боғланиб, сано ўқилгач, уч марта такбир айтилади. Бу такбирлар “зиёда такбирлар”, дейилади. Ҳар бир такбирда қўллар кўтарилади, биринчи ва иккинчи такбирда қўлни ёнга тушириб, учинчисидан сўнг боғланади. Сўнгра овоз чиқармай “аузу” ва “бисмиллоҳ”ни айтгач, жаҳран (овоз чиқариб) Фотиҳа ва зам сура ўқилади ва рукуъ қилинади. Ҳайит намозининг дастлабки ракъатида Аъло, иккинчи ракъатда Ғошия сурасини ўқиш мандубдир. Иккинчи ракъатни “бисмиллоҳ” билан бошлаб, Фотиҳа ва зам сура ўқигач, биринчи ракъатда бўлганидек, қўлларни кўтарган ҳолда уч марта зиёда такбирлар айтилади. Учала такбирда ҳам қўллар кўтарилгач, ёнга туширилади ва тўртинчисида рукуъга борилади. Намоз ўқиб бўлингач, хатиб хутба ўқийди.\nҲайит намозини имом билан бирга ўқий олмаган киши кейин қазосини ўқимайди. Ҳайит намозини ўқиш бирон узр туфайли фақатгина иккинчи кунга кечиктирилиши мумкин. Эслатиб ўтамиз, ҳайит намозидан аввал масжидда ва уйда, намоздан кейин эса масжидда нафл намоз ўқиш макруҳдир.


Аксон – medu.uz – Дорилар ҳақида маълумотлар ўзбек тилида\nHome Йўриқномалар Аксон\nПрепаратнинг савдо номи: Аксон\nфаол модда: цефтриаксон 1 г (натрийли тузи кўринишида).\nТаърифи: оқ, эркин сочилувчан кристалл кукун\nЦефтриаксон – III авлод цефалоспорини, β-лактамлар гуруҳига мансуб бўлган яримсинтетик антибиотик, бактерицид таъсирга эга. Таъсир механизми транспептидаза ферменти фаоллигини сусайиши, микроорганизмларнинг ҳужайра деворида пептидогликан биосинтезини бузилиши билан боғлиқ. Препарат кенг таъсир доирасига эга: аэроб граммусбат микроорганизмларга нисбатан фаол: факультатив анаэроблар – Staphylococcus aureus (пенициллиназа ҳосил қилувчи штаммларини ҳам қўшиб), Staphylococcus epidermidis, Streptococcus pneumoniaе, А гуруҳи b-гемолитик стрептококклари (S. pyogenes), В гуруҳи стрептококклари: (S.agalactiae), Streptococcus viridans, Streptococcus bovis, D гуруҳи ноэнтерококк стрептококклари; грамманфий микроорганизмлар: Escherichia coli, Haemophilus influenzae, H. рarainfluenzae, Klebsiella нинг ҳар ҳил турлари (шу жумладан Klebsiella pneumoniaе), Morganella morganii, Proteus mirabilis, Proteus vulgaris, Providencia, Salmonella (шу жумладан S.typhy). Serratia (шу жумладан S.marcesceos), Shigella, Yersinia (шу жумладан Y.enterocolitica); микроаэрофиллар–Treponema pallidum; аэроблар-Neisseria gonorrheae (шу жумладан пенициллиназа ҳосил қилувчи штаммлари), Neisseria meningitides, Pseudomonas aeruginosa; облигат анаэроблар-бактероидлар (шу жумладан B. Fragilis нинг айрим штаммлари), Clostridium, (бироқ С. difficile нинг кўпчилик штаммлари резистентликка эга), Peptococcus, Peptostreptococcus, Fusobacterium (шу жумладан F. mortiferum ва F.varium). Препарат микроорганизмларни бошқа цефалоспорин қатори препаратларига, аминогликозидларга, пенициллинларга резистент бўлганида буюрилади.\nПрепарат ичга қабул қилинмайди, чунки у меъда шираси таъсирида тез парчаланади. Мушак ичига (м/и) юборилганида тез ва тўлиқ сўрилади. Биокираолишлиги 100% ни ташкил қилади.\nПрепарат плазма альбуминлари билан қайтар боғланади (85-95%), препаратнинг қондаги концентрацияси ошган сари оқсиллар билан боғланиши камаяди. Препарат R-плазмидили β–лактамазалар ва кўпчилик хромосомаларга боғлиқ пенициллиназа ва цефалоспориназалар томонидан гидролизланмайди, пенициллинлар ва I ва II авлод цефалоспоринлар ва аминогликозидларга толерант бўлган мультирезистент штаммларга таъсир қилиши мумкин. Бактерияларнинг айрим штаммларини орттирилган чидамлилиги β-лактамазани ҳосил бўлиши билан боғлиқ, у цефтриаксонни фаолсизлантиради. Препарат юқори даражали турғунликка ва узоқ муддатли ярим чиқарилиш даври (Т½ ) га эга. М/и юборилганидан кейин қон плазмасидаги максимал концентрацияси (Cmax) 2-3 соат ўтгач аниқланади ва 1г дозада юборилганида 80 мг/л ни ташкил қилади; вена ичига (в/и) юборилганидан кейин 30 минут ўтгач Сmах 100-150 мг/л ни ташкил қилади. Турғун концентрацияга 4 соатдан кейин эришилади. Микробларга қарши минимал концентрация қонда 24 соатдан кўпроқ вақтгача аниқланади. Цефтриаксон организмнинг тўқималари ва суюқликларида (синовиал, перитонеал, интерстициал) яхши тақсимланади, мия қобиқларини яллиғланишида орқа мия суюқлигига ўтади, препарат шунингдек суяк тўқимасида ҳам аниқланади, йўлдош тўсиғидан ўтади. Препарат кўкрак сути билан кам миқдорда (3-4%) чиқарилади. Ўзгармаган шаклда (50-65%) буйраклар орқали 48 соат давомида, тахминан 40% ўт-сафро билан чиқарилади. Препарат 0,15-3,0 г дозаларда юборилганида Т½ 5,8-8,7 соатни, тақсимланиш ҳажми (Vd) – 5,78-13,5 л ни, плазма клиренси соатига – 0,58-1,45 л ни, буйрак клиренси соатига 0,32-0,73 л ни ташкил қилади. Ичак микрофлораси таъсирида препарат нофаол метаболитга айланади. Т½ ўртача 8 соатни ташкил қилади. Болаларда ҳаётининг биринчи 8 кунида, шунингдек 75 ёшдан катта пациентларда Т½ 16 соатгача узаяди. Жигар ва буйрак фаолиятининг етишмовчилигида препаратнинг чиқарилиши секинлашади. Кумуляция бўлиши мумкин.\nПрепарат унга сезгир микроорганизмларнинг штаммлари чақирган инфекцион касалликларни даволаш учун буюрилади: қуйи нафас йўлларининг инфекцион касалликлари (пневмония, бронхит, ўпка абсцесси, плевра эмпиемаси), оториноларингологик инфекцион касалликлари, буйраклар ва сийдик-жинсий йўлларининг инфекцион касалликлари (пиелит, цистит, ўткир ва сурункали пиелонефрит, простатит, эпидидимит), тери ва юмшоқ тўқималарининг инфекцион касалликларини, шу жумладан бактериал стрептодермияни, менингитни, суяклар ва бўғимларнинг инфекцион касалликларини, перитонитни, ўт қопининг яллиғланишини, меъда–ичак инфекцияларини, асоратланмаган гонореяни ва жинсий йўл билан юқувчи бошқа инфекцияларни (юмшоқ шанкр ва заҳм), Лайм касаллигини (спирохетоз), терламали иситмани, сальмонеллезни, сальмонелла ташувчиликни даволаш учун қўлланади.\nПрепарат шунингдек жарроҳлик операцияларидан кейин пайдо бўлувчи инфекцияларнинг олдини олиш учун ҳам қўлланади.\nОғриқни бартараф қилиш мақсадида м/и юбориш учун препарат лидокаиннинг 1% эритмасида қуйидаги нисбатда: флакон ичидаги 0,5 г – 2 мл 1% ли лидокаин эритмасида, 1 г – 3-5 мл да эритилади. Инъекция учун стерил сувни ишлатиш мумкин.\nВ/и юбориш учун препарат инъекция учун стерил сувда қуйидаги нисбатда: флакон ичидаги 0,5 г 5 мл эритувчида, 1 г – 10 мл да суюлтирилади. Катталарга ва 12 ёшдан ошган болаларга 1-2 г суткалик дозада (кунига 1 марта ёки ярим дозадан кунига 2 марта) буюрилади. Оғир ҳолларда суткалик доза 4 г ни ташкил қилади ва бу доза 2 қабулда ҳар 12 соатда юборилади. Операциядан кейинги асоратларни олдини олиш учун бир марта 1-2 г операциядан 30–90 минут олдин юборилади (юқиш хавфининг даражасига қараб). Буйраклар функциясини бузилиши бўлган пациентларда дозани фақат креатинин клиренси минутига 10 мл дан паст бўлганида тўғрилаш керак.\nКекса ёшдаги одамлар учун дозаси катта ёшдаги беморлар учун дозаси билан мос келади. Асоратланмаган гонореяда в/и бир марта 0,25 г препарат юборилади.\nЯнги туғилган чақалоқлар (2 ҳафтагача бўлган) ва чала туғилган чақалоқлар учун суткалик доза 1 кг тана вазнига 20-50 мг ташкил қилади. 2 ҳафталикдан 12 ёшгача бўлган болалар учун суткалик доза 1 кг тана вазнига 20-80 мг тенг ва 2 га бўлиб юборилади. В/и юборишда доза 1 кг тана вазнига 50 мг дан ошса, болаларга препарат бўлиб-бўлиб, юборишлар орасидаги камида 30 минутлик танаффус билан қўлланади.\nПрепарат билан даволаш давомийлиги патологик жараённинг характери ва оғирлигига боғлиқ ва бактериологик текширишларнинг маълумотлари билан белгиланади.\nОдатда даволаш давомийлиги 4-14 кунни ташкил қилади. Аммо оғир инфекцион касалликларида узоқ муддатли даволаш талаб қилиниши мумкин. Кўпчилик инфекцион касалликларда даволаш касаллик белгилари йўқолганидан ва самараси бактериологик таҳлилнинг натижалари тасдиқланганидан кейин камида яна 48-72 соат давом этади.\nПрепарат қабул қилинганида аллергик реакциялар (эшакеми, қичишиш, эозинофилия, зардоб касаллиги, бронхоспазм, кўпшаклли экссудатив эритема, анафилактик реакциялар, кам ҳолларда – анафилактик шок), стоматит, глоссит, меъда-ичак тизими томонидан эса кўнгил айниши, қусиш, таъмни йўқолиши, қоринда оғриқ, дисбактериоз, суперинфекция, сохтамембраноз колит пайдо бўлиши мумкин. Периферик қон кўрсаткичларининг ўзгариши: нейтропения, лимфопения, лейкопения, тромбоцитопения, кам- гемолитик анемия; алоҳида ҳолларда қон зардобининг плазма омилларини (II, VII, IX, X) даражаси пасаяди, протромбин вақти узаяди, бурундан қон кетиши кузатилади, холестатик сариқлик ривожланади, сийдикда креатининнинг даражаси ошади, цилиндрлар пайдо бўлади, олигурия, анурия, биокимёвий ўзгаришлар (қон плазмасида жигар трансаминазалари фаоллигини ва билирубинни ошиши), ўткир буйрак етишмовчилиги кузатилиши мумкин, аритмиялар, бош оғриғи, юборилган жойда оғриқ ёки инфильтрат, алоҳида ҳолларда – в/и юборилганида флебит ёки тромбофлебит бўлиши мумкин.\nЦефалоспоринлар ва пенициллинлар гуруҳига кирувчи антибиотикларга, шунингдек (м/и юборилганда) лидокаинга юқори сезувчанлик. Жигар-буйрак етишмовчилиги, анамнездаги меъда-ичак тизимининг касалликлари, айниқса ярали носпецифик колит ёки энтерит, ҳомиладорлик, лактация.\nАминогликозидлар билан мажмуада қўлланганида синергизм оқибатида грамманфий микроорганизмларга нисбатан самараси кучаяди, аммо уларнинг оптимал дозаларини танлаш керак. Ностероид яллиғланишга қарши воситалар (НЯҚВ), антиагрегантлар қон кетиши эҳтимолини оширади, ҳалқали диуретиклар ва нефротоксик препаратлар (аминогликозидлар, полимиксин В) буйраклар фаолиятини бузилишига олиб келади. Препарат эритмасини бошқа микробларга қарши препаратлар ёки эритмалар билан фармацевтик номутаносиблиги сабабли, аралаштириш ёки бир вақтда юбориш мумкин эмас.\nМ/и катта думба мушагининг юқори ташқи квадрантига юбориладиган инъекция чуқур бўлиши керак. Жигар ва буйрак фаолиятини оғир бузилишлари бўлган беморларда препаратнинг дозаси камайтирилади. Креатинин клиренси минутига 10 мл дан кам бўлган беморларга антибиотикнинг суткалик дозаси 2 г дан ошмаслиги керак.\nАртериал гипертензияда ва сув-электролит мувозанатининг бузилишида плазмада натрий миқдорини назорат қилиш керак. Узоқ муддат қўлланилганида дисбактериозни аниқлаш учун цитологик текширишларни ўтказиш керак.\nГипербилирубинемияси бўлган янги туғилган чақалоқларга, аллергик реакцияларга мойиллиги бўлганларга эҳтиёткорлик билан буюрилади. Кекса ёшдаги шахсларга қўшимча К витамини буюрилади.\nУзоқ муддат қўлланганида аллергик реакциялар, диспепсик бузилишлар пайдо бўлиши мумкин. Махсус антидоти йўқ – даволаш симптоматик. Гемодиализ ёки перитонеал диализни қўллаш мумкин.\nИнъекция учун эритма тайёрлаш учун кукун 1 г дан алюмин қалпоқча билан сиқилган шиша флаконда. 1 флакондан қўллаш бўйича йўриқномаси билан картон қутида.\nОлдингисиАксел Цетиризин эритма12.04.2018


Ногирондан миллионерларга мурожаат - Ayol.uz\nНогирондан миллионерларга мурожаат\nFeruza 11.03.2018 22:25 509 01\nФБ яхши нарса-да - миллиондан ортиқ муxлисим бор экан!\nХатто айрим муҳлисларимнинг мени йўқлаб қўнғироқ қилиши ғоят ёқимли!\nТўрт-беш кун олдин шундай қўнғироқ бўлди.\n- Салом Қадамбой оға, ничиксиз, жонлимисиз?\n- Раҳмат, ким бу, танимадим?\n- Ҳамшаҳармиз. Уйимга кела оласизми, сизга совғам бор эди?\nДарров такси чақириб, уйига етиб бордим. Бошимда минг ҳаёл: ҳомий топдим шекилли, энди китобимни чиқартираман, бошқа проектларимни ҳам юзага чиқартириш вақти келди, чоғи? Такси олиб борган манзилга боргач (айтилган манзилда жойлашган уйни кўриб), қилган ҳаёлларим “ёввойи каптардек учди-ю кетди”: шундай хароба уйки... Бўстонда бундай уй бўлиши мумкинлигини хеч ўйламаган эканман!\nҲа майли, шундан шунга фалон пул тўлаб келгач, кириб чиқай!\nЭшикни қари кампир очди ва ичкарига таклиф қилди. Мен билан гаплашган ногирон ўғли экан. Бу уйда она-бола иккиси яшар эканлар. Йигит аввал соғлом экан. Чет элда ишлаб юрганида, устига юк тушиб кетиб, хозирги ахволга тушиб қолибди.\n- Сизни чақирганимдан мақсад, - деди у. – Бундан хафта бурун ҳокимиятда бир тадбир бўлди. Мениям олиб кетишди, ногиронлар араваси беришди. Ташқарига чиқсам, қуёш шундай чарақлаб турибдики... Қиши билан қуёшни соғинган эканман, ёнимда борган қўшни болага “хайда, уйгача - аравада борайлик” дедим. Ҳокимиятдан уйгача икки километрча йўл, лекин шу масофа ногиронлик араваси учун узоқлик қилди. Ҳамма падшипниклари синиб, баллонлари ёрилиб қолди! Мен ФБда сизга ногиронлик араваси кераклигини ўқиб қолдим ва бу аравани сизга совға қилмоқчиман!\n- Раҳмат ука! – дедим унга. – Қани аравангни бир кўриб берай-чи?\nҚарасам, араванинг списа (чўп) лари умуман нотўғри терилган ва яхшилаб қотирилмагани учун диск саккиз холига келган ҳамда темир чўплар камерини ёриб ташлаган. Подшипникларнинг шу қадар бракидан ишлатибдиларки, олдинги саккиз ва орқа баллондаги тўрти – жами ўн иккисининг ҳаммаси тўкилиб тушибди!\n“Буни менга бериб ўзинг нима қилмоқчисан” десам, эски аравасини кўрсатди. Униям сварка тегмаган жойи қолмабди.\n- Кўп йиллик практикам бор, мен деярли уста бўлиб қолганман. Кел, аравангни тузатиб берай...\nУйга келиб ғилдирак списаларини тузиб-торттириб, Урганчга қатнайдиган таниш таксига подшипник олдирдим, камерлари ўта брак бўлганигами ё дамсиз хайдалганигами – хуллас титилиб кетган экан, уларни алмаштирдим ва уч кунда аравани эгасига топширдим. (Буни пул учун қилмадим, бу –“хобби”!)\nАвваллари ногиронлик аравачаси ҳар икки йилдан бериларди. Ҳар икки йилда бир марта райсобесга энг кам иш ҳақининг бир баробари миқдорида пул тўлаб қўяр эдик.\nЯнги йил олдидан ногиронлар куни “нишонланади” – билсангиз, шу куни навбати келганларга ТАНТАНАЛИ равишда ногиронлик аравачалар топшириларди. Бу аравачалар ошиб борса, олти ой чидаб берарди, ундан нарёғига сваркачи уста ўртоқ топишга мажбур эдинг...\nАммо етти-саккиз йилдан бери берилаётган аравачалар шу қадар бракки, пул тўлаб олгулик бўлмай қолди!\nЯқин икки-уч йилдан бери аравача бепул берилсин деган “закон” чиқди, фақат ҳар беш йилдан!\nАммо сифати ўзгармади: кўриб турибсиз-ку?\nАЗИЗ ЮРТДОШИМ! Чет элларда яшайдиган ва ўта бой юртдошларимиз бормиш деб эшитгандим.\nМасалан, АҚШда бир мултимиллионер юртдошимиз бор эмиш ва у Ўзбекистонда камида 25 ишчи ўрни очмоқчи ва ҳар бир ишчига камида 10 миллион сўм ойлик бермоқчи деб эшитгандим.\nЁки Дубайда яшайдиган бир юртдошимиз президентимизга ўз фирмасида ишлаб чиқарган зирҳли автомобилни совға қилишга тайёр деб эшитганим бор!\nАлбатта, бу гаплар шунчаки ўз бойлигини кўз-кўз қилиш бўлмаса!\nЧунки бизда 10 миллион сўмга 25 одамни ишлатиш - иш билан таъминлаш мумкин.\nЧунки бизнинг одамларга трактор тележкасида юриш ҳам уят саналмайди!\nСИЗДАН ИЛТИМОСИМ ШУКИ, билсангиз, менга шу юртдошларимиз билан қандай боғланиш йўлини айтинг.\nҚани эди, таништириб қўйсангиз?\nМен ногиронлар учун аравачалар, ходуноклар, ҳасса ва қўлтиқтёқлар тайёрлайдиган кичик корхона очиш ниятидаман. Шунча йиллик умрим мобайнида бир хулосага келдим: НОГИРОННИНГ ДАРДИНИ ФАҚАТ НОГИРОН ТУШИНАДИ!\nИлтимос амалий ёрдам беринг...\nҲурмат билан Қадамбой Отабоев\nChaqaloqlarning koʻkrakdan bosh tortish sabablari\n"Sen grantga kirishing kerak, kontrakt b...


Шия Ислом - BBC News O'zbek\n...да чоп этилган 16:00 12 феврал 202116:00 12 феврал 2021\nҲаж пули сайловга ҳам ишлатилганми – президент айтди, собиқ муфтий қўйиб юборилди\nҲаж пули сайловга ҳам ишлатилганми – можарога шахсан мамлакат президентининг ўзи эътибор қаратди. Садир Жапаров иш қонун доирасида ҳал қилиниши кераклигини айтди. Собиқ муфтий тилхат асосида озодликка чиқди.\n...да чоп этилган 8:39 11 феврал 20218:39 11 феврал 2021\nЖо Байден бирданига уйғурлар масаласини кўтарди – АҚШ ва Хитой\nЖо Байден Хитой президенти билан илк бор гаплашди - бирданига уйғурлар масаласини кўтарди. Бу уйғурлар ва АҚШ-Хитой муносабатлари учун нимани англатади? Уйғурлар деб, АҚШ янги маъмурияти ҳам Хитой билан қаттиқ кетадими?\n...да чоп этилган 7:14 10 феврал 20217:14 10 феврал 2021\nДунё яна бир пандемия хавфи остидами? - Олимлар жиддий хавотирда\nДунё яна бир пандемия хавфи остидами? - Олимларни аллақачон яна бир вирус қўрқитмоқда. Янги вирус ўлдирувчанлик даражаси 75%. Унга қарши вакцина ҳам йўқ. Ҳозир ҳамманинг диққат-эътибори Covid -19 га қаратилган. Олимлар эса, янги вирусни жиловлаш ҳаракатида.\n...да чоп этилган 16:25 9 феврал 202116:25 9 феврал 2021\nТашқаридаги ўзбеклар: Тарихи йўқ халқнинг келажаги ҳам йўқ (видео)\nТарихи йўқ халқнинг келажаги ҳам йўқ - биз, бутун дунё ўзбеклари, туркийлари бобоколонимиз Алишер Навоийнинг 580 йиллигини нишонлаяпмиз. Боболаримизнинг хотираси абадий, дейишмоқда бугун Ўзбекистон ташқарисидаги ўзбеклар ҳам...\n...да чоп этилган 15:24 9 феврал 202115:24 9 феврал 2021\nЎзбекистон: “Зудлик билан озод этилсин” – блогер Отабек Сатторий иши халқаро эътиборда (видео)\n“Ўзбекистон расмийлари Отабек Сатторийни зудлик билан озод этиб, унга нисбатан илгари сурилган айбловларни бекор қилиши лозим”. АҚШда жойлашган Журналистларни ҳимоя қилиш қўмитаси (Committee to Protect Journalists) ана шундай баёнот билан чиққан.\n...да чоп этилган 12:35 9 феврал 202112:35 9 феврал 2021\nЯнгиланди: Британия сиёсатчилари навбат билан Алишер Навоийдан ғазал ўқишди - Ўзбекистон ва дунё (видео)\nАлишер Навоийни бугун дунё нега ўрганиши керак? Буюк шоир таваллудининг 580 йиллиги муносабати билан Ўзбекистоннинг Буюк Британиядаги элчихонаси масхус онлайн анжуман ташкил этди. "Бугунги ришталар учун Алишер Навоийга ташаккур!" - деди анжуманда сўз олган Лорд Питер Лилли.\n...да чоп этилган 7:46 9 феврал 20217:46 9 феврал 2021\nЭнди Путинни ёмон кўриб қолганлар кўпми – Россия, Путин ва Навальний\nЭнди Путинни ёмон кўриб қолганлар кўпми – “Левада” тадқиқот маркази Навальнийнинг шов-шувли фильмидан сўнг россияликларнинг Путин ҳақидаги фикрларини ўрганди. “Путин учун сарой” фильми 19 январь куни намойиш этилган. Фильм ҳозиргача YouTube да 110 миллиондан ортиқ кўрилган.\n...да чоп этилган 6:12 9 феврал 20216:12 9 феврал 2021\nЎзбекистон энди ўз фуқароларини нима қилади?\nЎзбекистон энди ўз фуқароларини нима қилади? – Бирлашган Миллатлар Ташкилоти расман мурожаат билан чиқди. Сурияда қолаётган фуқароларингизни зудлик билан қайтаринг деди. Халқаро ташкилот мурожаатига расмий Тошкент муносабати ҳозирча маълум эмас.\nсаҳифа 1 ...нинг 43


Ушбу саволга жавоб беришни buxgalter.uz ДСҚ Солиқ солиш бўйича маслаҳат бошқармаси мутахассиси Евгения ГУСАКОВАдан илтимос қилди:\n– Айланмадан олинадиган солиқ фойдали қазилмаларни кавлаб олишни амалга оширувчи юридик шахсларга нисбатан татбиқ этилмайди (СК 461-м. 2-қ– 2-б.).\nФойдали қазилмаларни кавлаб олиш – бу фойдали қазилмаларни ер қаъридан юзага чиқариб олиш билан боғлиқ ишлар мажмуи («Ер ости бойликлари тўғрисида»ги Қонун 2-м. 14-хатбошиси).\nЕр қаъридан фойдаланиш, шу жумладан – фойдали қазилмаларни кавлаб олиш лицензия асосида амалга оширилади. Ўзларига берилган ер участкалари доирасида захиралари фойдали қазилмалар захиралари давлат баланси ҳисобига олинмаган кенг тарқалган фойдали қазилмаларни кавлаб олишни лицензия олмасдан амалга ошириш мумкин (Қонуннинг 22–31-моддалари).\nАгар ер участкаси фойдали қазилмаларни кавлаб олиш учун ажратилган бўлса, бироқ сиз ундан шу мақсадда фойдаланиш ниятингиз бўлмаса, лицензияловчи орган билан биргаликда ер қаъри участкасидан фойдаланиш ҳуқуқи чекланиши, тўхтатиб турилиши ёки муддатидан илгари тугатилиши масаласини ҳал қилинг (Қонуннинг 34-м.).\nАгар сиз ер қаъридан фойдали қазилмаларни юзага чиқариб олишни амалга оширмасангиз, балки уларни бошқа корхоналардан сотиб олсангиз, сиз фойдали қазилмаларни кавлаб олишни амалга оширмаяпсиз.\nКорхона айланмадан олинадиган солиқни тўлашга ҳақли, агар:\n● солиқ даври (календарь йил) учун жами даромади 1 млрд сўмдан ошмаган бўлса;\n● у СКнинг 461-моддаси 2-қисмида келтирилган, уларга нисбатан айланмадан олинадиган солиқ татбиқ этилмайдиган корхоналарга мансуб бўлмаса.\nҚҚС ва фойда солиғи тўловчилар навбатдаги солиқ даври, яъни 1 январдан бошлаб айланмадан олинадиган солиқни тўлашга ўтишга ҳақли. Бунинг учун йил бошланишига қадар 10 кундан кечиктирмай солиқ ҳисобида турган жойдаги солиқ органига хабарнома беринг.\nЯнги ташкил этилган юридик шахслар давлат рўйхатидан ўтказилган кундан эътиборан давлат рўйхатидан ўтказиш чоғида танланган солиқ солиш тартибини кўрсатиш орқали айланмадан олинадиган солиқни тўлаш тартибини танлаш ҳуқуқига эга.\nАгар илгари сиз ҚҚСни ва фойда солиғини тўлашга ихтиёрий равишда ўтган бўлсангиз, айланмадан олинадиган солиқни тўлашга камида 12 ойдан кейин қайта ўтишингиз мумкин, бунда жорий календарь йил якунлари бўйича жами даромадлар 1 млрд сўмдан ошмаган бўлиши керак (СК 461, 462-моддалари).


"Узбечка " кўпайишдан тўхтамаяпти\n07 май 2021, Тошкент вақти: 21:07\nСифат жиҳатдан General Motors ширкатининг бошқа давлатлардаги маҳсулотларидан фарқ қилса-да¸ Асакадан чиқаëтган янги машиналарга ҳам айни "Chevrolet" тамғаси урилмоқда.\nГлобал бўҳрон шароитида жаҳоннинг етакчи автомобил ширкатлари касодга учраëтган бир кезда¸ Ўзбекистондаги автомобилсозлик саноати ўсишдан тўхтамайдиган кўринади.\nЎзбекистонда 2008 йилдан бошлаб, “Женерал Моторс Узбекистан” (GM Uzbekistan) қўшма корхонаси иш бошлади.\nЎзДэуАвто ширкати ўрнида ташкил этилган қўшма корхонанинг ўтган йилда ишлаб чиқаришни кўпайтиргани айтилмоқда.\nЎзбекистон давлат статистика қўмитаси эълон қилган маълумотларга кўра, 2008 йилда GM Uzbekistan ишлаб чиқарган автомобиллар сони ЎзДэуАвто ширкати 2007 йилда ишлаб чиқарганидан 13,5 фоизга кўпроқ бўлган.\nБу маълумотларни “Ўзавтосаноат” давлат корхонаси вакили ҳам тасдиқлади.\n- 2007 йилда 171 минг бўлди. 2008 йилда эса 195 минг бўлди¸ дейди “Ўзавтосаноат” давлат корхонаси вакили.\n“Ўзавтосаноат” матубот котиби Илмира Тухватулинанинг айтишича, ўтган йили Асакадаги заводдан 195 мингдан ортиқроқ автомобиль чиққан.\nGM Uzbekistan қўшма корхонасининг ўзини таништирмаган вакили эса жорий йилда ишлаб чиқариладиган автомобиллар сони янада кўпроқ бўлишини айтади.\n- Тўғри бу йил ўтган йилдагига нисбатан кўпроқ ишлаб чиқарилади.\nОзодлик: Ҳаммаси бўлиб нечта машина ишлаб чиқарилади?\n- Режа бўйича 240 мингта чиқаришимиз керак.\nСуҳбатдошимизнинг айтишича, 2009 йилда ишлаб чиқариладиган автомобилларнинг аксар қисми 1996 йилдан бери ишлаб чиқарилаётган моделлардан иборат бўлади.\n- Ҳозирги пайтда чиқаëтган моделлар Матиз¸ Нексия¸ Ласетти¸ Дамас бўлади¸ дейди GM Uzbekistan қўшма корхонасининг ўзини таништирмаган вакили.\nДемак, “Ўзавтосаноат” давлат корхонаси ва GM Uzbekistan қўшма корхонасидаги суҳбатдошларимизнинг гапларига қараганда, ЎзДэунинг ўрнида яратилган GM Uzbekistan қўшма корхонасининг ишлари ёмон эмас ва ишлаб чиқариш кундан кунга ортиб бормоқда.\n“Ўзавтосаноат” давлат ширкати Асакадаги заводдан чиқадиган автомобилларнинг каттагина қисмини ташқарига, асосан Россияга экспорт қилади.\nЎзбек машиналарининг Россияда бозори чаққон, дейди Москвадаги “Росоткино” автосалони ходими Елена.\n- Нексияларга бўлган талаб одатдагидек ёмон эмас. Матизлар ҳам яхши кетаяпти, дейди Елена.\nСанкт-Петербургдаги “Элан-моторс” номли автосалон ходими Андрей эса, ўзбек машиналари Россияда ишлаб чиқарилган автмобиллардан кўра сифати яхшироқ бўлгани учун бозори чаққон, дейди.\nЛекин деб давом этади Андрей исмли суҳбатдошимиз, ҳозирча Россияда GM Uzbekistan ишлаб чиқараётган “Шевролет” маркасидаги эмас, эски “Дэу” маркаси остида юборилган машиналардир.\nҚизиқ, Асакада Нексия ва Матиз русумидаги машиналар “Шевролет” тамғаси остида чиқаётганига бир йилдан ошган бўлса, Россия ҳамон “Дэу” машиналари сотилса?! Бунинг жавобини “Ўзавтосаноат”дан ҳам, GM Uzbekistan дан ҳам олишнинг иложи бўлмади. GM Uzbekistanдаги мутасаддининг жавоби бундай бўлди.\n- Мен билмайман буни.\nОзодлик: Бу ҳақда ким билан гаплашсак бўлади?\n- Билмадим¸ расмий хат билан чиқсангизлар ўзлари жавоб беришади.\nРоссияда “Дэу” маркасидаги автомобиллар сотилаётганига изоҳ бўлиши мумкин жавобни Москвадаги автосалон ходими Андрей ва фарғоналик суҳбатдошларимиздан олдик, лекин бу жавобларга сал кейинроқ қайтамиз.\nРоссияда ўзбек машиналари бозори анча чаққон эканини суҳбатдошларимиздан эшитдик.\nБунинг сабаби, биринчидан, Асакада чиқадиган машиналарнинг сифати, ҳақиқатан собиқ совет давридан бери деярли такомиллашмаган Россия автомобилларидан кўра, анча яхши.\nНархи ҳам унча қиммат эмас ва россиялик оддий оила учун малол келмайди, дейди “Элан-моторс” автосалони ходими Андрей.\n- Нексиянинг нархи 261 минг рубл, Матиз эса 207 минг рублдан бошланади, дейди Андрей.\nЯъни Россия бозорида “Нексия” тахминан 8 минг доллар, “Матиз” эса 6 минг доллардан сотилади.\nЎзбекистонда эса, ўзбек машиналарининг нархи баландроқ. Фарғоналик автоҳаваскор Акмалжон гапиради.\nАкмалжон: Янги “Нексия 2” дегани 12 минг доллар атрофида бўлса керак.\nОзодлик: Ласетти неча пул экан?\nАкмалжон: Ласеттини Тошкентда бор дейишаяпти. Нархини 18 минг доллардан 25 минг долларгача дейишаяпти.\nЛекин, деб қўшимча қилади суҳбатдошимиз, магазинда навбатингиз тезроқ келиши учун елкасини бериш керак.\nФарғоналик ўзини таништирмаган яна бир суҳбатдошимизга кўра, елкаси Нексия учун 2000 доллар, Матиз учун 1500 долларгача боради.\n- Нексия 13¸5 миллион бўлса¸ навбатингиз келиши учун устига яна 1500 доллар беришингиз керак. Бу пулни бермасанфиз бир-икки йил кутаверасиз¸ дейди ўзини таништирмаган бу суҳбатдошимиз.\nЛекин дейди суҳбатдошларимиз, шундай бўлсада машиналар сотилмоқда.\n- Сабаби қимматликка қимматку¸ лекин олиб минаман десангиз бошқа машиналар йўқда. Асакадан чиқаëтган машина четдан келаëтган машинадан кўра арзон тушади¸ дейди суҳбатдошимиз Акмалжон.\nЎзимизнинг машиналаримиз, ўзимизда нега қимматроқ, деган савол жавобини автоҳаваскор суҳбатдошларимиз билмайди. Бу савол жавобини “Ўзавтосаноат” давлат ширкатидан ҳам ололмадик.\nАйтиб ўтганимиздек, Асакада чиқарилаётган машиналарга “Шевролет” тамғаси ёпиштирила бошлаганига бир йил бўлиб қолди.\nЛекин Россиядаги машинафурушларга кўра, улар ҳали ҳам “Дэу” машиналарини сотишмоқда. Бунинг боисини “Ўзавтосаноат” вакиллари изоҳлашмади.\nРоссиялик машинафуруш суҳбатдошларимизга кўра, молиявий бўҳрон туфайли мамлакатдаги кўплаб автосалонлар синган ва Ўзбекистондан келган янги машиналарнинг катта партияси ишлаб чиқарувчи заводга қайтариб юборилган.\n- Ўзбек машиналари сотиляпти. Албатта¸ сотилаётган машиналар сони камайди. Лекин бўҳрон туфайли кўплаб автосалонлар ёпилиб кетди.\nБилишимизча, шу сабабдан Ўзбекистондан келган машиналар қайтариб юборилган, дейди “Элан-моторс” номли автосалон ходими Андрей.\nЎзбекистонда чиқарилган Шевролет маркасидаги Нексия ва Матизларнинг қайтарилгани ҳақида фарғоналик суҳбатдошларимизнинг ҳам хабари бор.\n- Бўҳрон бўлиб Россиядан жуда кўп машиналар қайтиб келган. Катта ташкилотларнинг стоянкаларига машиналарни тиқиб ташлашган.\nБожхонанинг ўзи ҳам каттагина жой. Бу ерда ҳам 10 минг¸ 20 мингта машина бор¸ дейди ўзини таништирмаган фарғоналик йигит.\nАкмалжон эса, ўзбек машиналарининг ўзимизга қайтаётганига файласуфона ёндашади.\n- Машина қайтгани фойда бўлди шекилли¸ машина кўпайиб кетди. Ҳамма янги машина олиб минаяпти. Ҳозир ҳамма ëқда Нексия. Қайси эски¸ қайси янги билмайсан ҳам.\n“Нексия 2” нинг янги варианти энди чиқди. Ўртаҳоллар ҳам “Матиз”ларни олиб минишаяпти. Камбағаллар ололмайдию ўртаҳоллар олаяпти.\nОдамлар пул йўқ дейдию¸ ҳамма машина олиб миниб ëтибди. Яқинда пробкалар бошланиб кетмаса бўлди, дейди Акмалжон.\nGM Uzbekistan қўшма корхонаси “Ўзавтосаноат” билан АҚШнинг Женерал Моторс ширкати билан имзоланган келишувга кўра ташкил этилган.\nАҚШ ширкати 25 фоизига эгалик қиладиган янги корхона Асака заводида жорий йилда ишлаб чиқиладиган 240 мингта машиналар қаторида янги моделларни ҳам ишлаб чиқаришни режаламоқда, дейди GM Uzbekistan нинг ходими.\n- Эпика билан Капсио крупноблочный сборка бўлади. Улар ҳам чиқади?\nОзодлик: Крупноблочный сборка нима дегани?\n- Бу дегани машина целый келади. Бу ерда унга асосий агригатлар қўйилади. Двигатель ўрнатилади¸ трансмиссия қўйилади.\nОзодлик: Демак 240 мингта машина бу йил чиқади.\n- Худо хоҳласа¸ режа шунақа.\nЛекин янги машиналарнинг нархини оддий ўзбекистонликларнинг у ёқда турсин, машина билан савдо қилувчи тадбиркорларнинг ҳамёни ҳам кўтармайди.\nОзодлик: Нима деб ўйлайсиз нархи тушармикин?\n- Ҳали ҳеч қанақа нима йўқ.\nОзодлик: Ўзингиз янги машинадан оласизми?\n- Ҳозирча йўқ. Чунки қиммат.